Sindikat: U FBC rade samo radnici koji demontiraju mašine – Krstarica\nTanjug 23. januara 2020. 16:02\nMAJDANPEK – U Fabrici bakarnih cevi trenutno radi 10 do 12 radnika koji demontiraju mašine, a ostali radnici su na godišnjim ili prinudnim odmorima, rekao je danas za Tanjug predsednik opštinskog veća Saveza samostalnih sindikata fabrike iz Majdanpeka Dejan Matejević.\nOn je dodao da se, prema podacima koje ima, ruska kompanija koja je rukovodila fabrikom povlači i da fabrika prestaje da radi.\n„Do mesec dana pred novu godinu fabrika je radila, koliko znam, sasvim normalno i nije bilo naznaka da će doći do ovog, prvo je bilo informacija da će kupac iz Grčke preuzeti fabriku, a zatim i da je kupac od toga odustao“, kaže Matejević.\nOn dodaje da u fabrici bilo radno angažovanih ukupno 400-450 ljudi, od čega je više od 300 radnika bilo na neodređeno vreme.\n„Ako fabrika prestane da radi, a ljudi ostanu bez posla – problem će biti ogroman“, kaže on i dodaje da su poslednjih godina zatvorene industrija za preradu plemenitih metala, gumoplastika, fabrika elektroproizvoda, drvoprerađivačka industija i da je više stotina radnih mesta tako izgubljeno.\nMajdanpek je nekad bio grad privrede a sada od privrednih subjekata radi samo kompanija Ziđin RTB Bor i pitanje koliko oni mogu da prime ljudi koji su ostali bez posla, rekao je Matejević i dodao da su svi ostali poslodavci u javnom sektoru.\nMinistarstvo privrede juče je saopštio da je upoznato sa donetom odlukom o obustavljanju proizvodnje i stupilo je u kontakt sa rukovodstvom kompanije.\n„Zatražen je hitan sastanak da bi se dodatno upoznali sa situacijom i razlozima za ovakvu odluku. Naš cilj je da kao odgovorna vlada eventualno iznademo mehanizme kako da pomognemo kompaniji da ostane u delatnosti i time sacuvamo oko 350 radnih mesta“, navedeno je u saopštenju.\nFabrika bakarnih cevi Majdanpek privatizovana je 2004. godine a u monitoringu je bila do 2006. godine i sve su ugovorne obaveze ispoštovane.\nMinistarstvo privrede je saopštilo da je svakodnevno u kontaktu i sa predstavnicima kompanije i sa opštinom Majdanpek te da je apsolutno opredeljeno da sve svoje kapacitete u skladu sa zakonom stavi na raspolaganje kompaniji da sačuva posao i radna mesta za zaposlene.


Vučić razgovarao s predsednikom francuskog Senata\nPredsednik Vlade Srbije Aleksandar Vučić sastao se danas u Parizu s predsednikom Senata francuskog parlamenta Žerarom Laršerom, s kojim je razgovarao o unapredjenju bilateralnih odnosa, situaciji u regionu Zapadnog Balkana, migrantskoj krizi i saradnji Senata i Narodne skupštine Srbije.\nPredsednik francuskog Senata je kazao da Francuska zna koliko je važna uloga Srbije u regionu Zapadnog Balkana i da se zbog toga veoma zalaže za što skorije priključenje Srbije EU, saopšteno je iz Vlade Srbije.\nŽerar Laršer rekao je da su odnosi Srbije i Francuske zasnovani na stogodišnjem prijateljstvu i savezništvu i da su dve zemlje bile jedna uz drugu u najtežim trenucima.\nVučić je u razgovoru s Laršerom zahvalio na podršci Francuske evropskom putu Srbije i izrazio nadu da će, posle uspešnih ekonomskih reformi, Srbija postati još privlačnija za ulaganje francuskih kompanija.\n„Nadamo se uspostavljanju mnogo bližih odnosa, kako političkih, tako i ekonomskih“, istakao je Vučić i dodao da je neophodno raditi na jačanju trgovinske razmene izmedju dve zemlje.\nPremijer Srbije je u sredu doputovao u trodnevnu posetu Frnacuskoj, a danas će se sastati i s francuskim premijerom Manuelom Valsom i učestvovaće na poslovnoj konferenciji o Srbiji na kojoj učestvuje oko 80 francuskih komanija koje su zainteresovane za poslovanje u Srbiji.


Konkurs za dodelu podsticajnih sredstava za razvoj mikro, malih i srednjih preduzeća lokalna samouprava raspisala je prvi put. Prema rečima Miodraga Bulajića, člana Gradskog veća cilj je jačanje proizvodnih kapaciteta i konkurentnosti kikindskih preduzetnika kroz nabavku mašina i opreme.\nPodržano je pet projekata,a budžetom za narednu godinu biće planirano još sredstva za ovu namenu. Novac je odobren firmama: Stolarska radionica ”Čipčić” iz Kikinde,SZTR „Mane“ iz Iđoša, ”Gusak gradnja”, Samostalna zanatska radnja „Ikić“ u Banatskom Velikom Selu i Mašinska obrada metala „Aki i Cecka“ u Ruskom Selu.\nKriterijumi koji su bili vrednovani prilikom ocenjivanja projekata su sopstveno učešće u samom projektu onoga ko konkuriše, učešće žena u poslovanju, povećanje obima proizvodnje, konkurentnosti, novih radnih mesta, broj osoba sa invaliditetom koji su obuhvaćeni u okviru firme.\nOd 1. januara DDK samo u prostorijama Crvenog krsta\n21 decembra, 2017 Aleksandra Djuran\n← “Kutija želja” u “Našoj kući” Drugi dan licitacije državne zemlje →


Dan online - Regioni: Arapi mjerkaju aerodrom i marinu - 2019-03-15\nRegioni KONZORCIJUM „NIRVANA” IZÂ UAEÂ ZAINTERESOVAN ZAÂ INVESTICIJE\nSa sastanka u Opštini Ulcinj Arapi mjerkaju aerodrom i marinu\nPredsjednik Opštine Ulcinj Loro Nrekić sastao se sa predstavnikom konzorcijuma „Nirvana” iz Ujedinjenih Arapskih Emirata Ahmedom Hassibom koja posjeduje 23 kompanije i zainteresovan je za ulaganja u raznim sektorima u Crnoj Gori i Ulcinju. Kako je saopšteno, tokom sastanka, potvrđeni su prijateljski odnosi između dvije zemlje i razmotrene mogućnosti unapređenja ekonomske saradnje.\n- Nrekić je gostima predstavio investicione potencijale grada i kao posebno značajne izdvojio saradnju u blastima energetike,saobraćaja,izgradnju aerodroma,marine... Gosti su izrazili želju da se u Ulcinju održi sastanak između dve zemlje i predstavnika emiratske kompanije u cilju konkretizacije projekata u oblastima od zajedničkog interesa - saopšteno je nakon sastanka.\nU loklanoj upravi smatraju da je gostima iz UAE posebno bila interesantna ideja ulaganja u izgradnju aerodroma i marine. Jer, planovi za izgradnju marine u Ulcinju datiraju još iz prošlog vijeka ali, ni nakon 50 godina od prvog planskog dokumenta, koji je predvidio jedan takav projekat, do sada nije bilo naznaka da će u skorije vrijeme jedan takava projekat zaživjeti u najjužnijoj crnogorskoj opštini. Sa druge strane poslednjih nekoliko godina sve češće se pominje i ideja gradnje aerodroma u Štoju. Ta ideja sve više dobija na aktuelnosti posebno nakon milionskih investicija kompanije Karisma na Velikoj plaži i njihovog strateškog partnera njemačkog turoperatora TUI. Naime, ove dvije kompanije ozbiljno su zainteresovane i za investicije na ostrvu Ada, koju Vlada planira da da u dugoročni zakup, kako bi se na tom lokalitetu gradili turistički objekti.


Vlada Srbije sutra donosi odluku o ceni šećera, očekuje se da kilogram maksimalno košta 89 …\nBeta 25. maja 2022. 14:25\nVlada Srbije trebalo bi na sutrašnjoj sednici da donese odluku o maloprodajnoj ceni šećera, a očekuje se da kilogram maksimalno košta 89 dinara, bez obzira na veličinu pakovanja, saznaje Beta u Vladi Srbije.\nNestašica šećera od pre dva dana izazvana je, kako su ocenili u Vladi Srbije, poremećajem tražnje koja je bila povećana zbog sezone voća i spravljanja sokova velikih industrijskih potrošača.\nMinistar poljoprivrede Branislav Nedimović izjavio je u Novom Sadu da će danas biti distribuirano 260 tona šećera, kako bi se „zaustavio pokušaj kalkulantskog poskupljenja te namirnice“.\nPredsednik Srbije Aleksandar Vučić rekao je pre dva dana da je u Srbiji zaštićena cena šećera u pakovanju od jednog kilograma i da su se „oni koji rade sa šećerom, poput pčelara ili destilera“, dogovarali da kupe veće količine tog jeftinijeg šećera, zbog čega će biti zaštićena cena te namirnice šećera, bez obzira na pakovanje.\nU kompaniji „Matijević“, koja uzgaja repu, ocenili su da je realna cena kilograma šećara 110 dinara, bez poreza na dodatu vrednost (PDV).


SVM: Nova Evropska komisija da vodi aktivnu i ostvarivu politiku proširenja\nPredsednik Saveza vojvodjanskih Mađara (SVM) Ištvan Pastor izjavio je da se nada da će novi sastav Evropske komisije voditi aktivnu, doslednu i ostvarivu politiku proširenja.\nPastor je, međutim, dodao da su ta očekivanja u suprotnosti sa odlukom EU da ne počne pregovore sa Severnom Makedonijom i Albanijom.\n- To bi bila poruka, ne samo za ove dve države, već za čitav region. Videli smo već decenijama kada iz nekog razloga žele da odlože donošenje konkretnih odluka, onda postave nove uslove ili samo jednostavno povuku ručnu kočnicu - rekao je Pastor za RTV Panon.\nFajon: Proširenje EU ostaje visoko na agendi\nOn je dodao da ovo svakako utiče i na položaj Srbije, ali da Mađarska i dalje ostaje država koja zastupa priključenje Srbije EU.\nNa pitanje koliko je prihvatljiva ideja Emanuela Makrona o specijalnom partnerstvu za Balkan, Pastor je rekao da bi, ukoliko se ostvari suština te zamisli, to na mnogo načina moglo pozitivno da promeni životne okolnosti i uslove u regionu.\n- To je jedan brži i predvidljiviji proces čije rezultate bi ovaj prostor odmah mogao da koristi i uživa. To nas ne isključuje iz procesa pridruživanja, ali bi lečilo patnje čekanja - smatra Pastor.\nOn je ocenio i da je Srbija bolje pripremljena za pridruživanje Evropskoj uniji nego što to pokazuje sam tok procesa.\nOn je izrazio zadovoljstvo što je Andor Deli, poslanik u Evropskom parlamentu, poreklom iz Vojvodine i član koalicije FIDES-HDNP postao izvestilac za Crnu Goru.\nLider SVM takođe je govorio i o nedavno održanom pomenu nevinim mađarskim žrtvama stradalim 1944/45. godine u Čurugu, kao i o predstojećem podizanju spomenika, 2. novembra u Bačkom Gradištu.\nRekao je i da postoji saglasnost Skupštine Vojvodine i Vlade Vojvodine da sličan spomenik bude podignut i u Novom Sadu.\n"KLJUČNA GODINA" ILI VELIKO NIŠTA Postoji ambicija da bar jedna balkanska zemlja za 5 godina bude SPREMNA ZA EU, ali koliko je to realno?


Simić: Specijalci ROSU "naoružani do zuba", Srbi se okupljaju na prelazima - BIGportal.ba\n20 Septembra, 2021 20 Septembra, 2021 0100\nPotpredsjednik Srpske lista na Kosovu i Metohiji Igor Simić rekao je da su Srbi počeli spontano da se okupljaju oko administrativih prelaza Jarinje i Brnjak, gdje su prethodno raspoređene specijalne jedinice kosovske policije Rosu sa oklopnim vozilima.\n“Srbi su uznemireni i počeli su spontano da se okupljaju oko tih prelaza. Više od 300 vozila je na Jarinju u opštini Leposavić, a više od 120 na Brnjaku u opštini Zubin Potok”, rekao je Simić za TV “Pink”.\nOn je potvrdio da do “zuba naoružane prištinske specijalne snage imaju namjeru da oduzimaju srpske registracije sa vozila Srba, te apelovao na sunarodnike da ostanu uzdržani i ne nasjedaju na provokacije, jer to Priština želi”.\n“Pošto Priština nema uspjeha u suzbijanju virusa korona i vakcinisanju”, kaže Simić, “ostaje joj samo da maltretira srpski narod”.\n“Upućujem Srbima apel da budu uzdržani, a međunarodnoj zajednici da reaguju i da pokuša da ohladi usijane glave u Prištini koje nameravaju da svojim avanturama ugroze mir”, rekao je Simić, napominjući da se za sada još niko nije oglasio od struktura međunarodne zajednice na Kosmetu.\n“Očekujem da najhitnije reaguju, oni su bili garant Srbima na Kosovu i Metohiji da će im biti omogućen normalan žviot, a ono što sada vidimo su jednostrani potezi i namera Prištine da se Srbima onemogući život dostojan čoveka u 21. veku”, rekao je Simić.


Naplata neefikasna, zakon kasni godinama – Bankar.me\nČlan Senata Državne revizorske institucije (DRI) Branislav Radulović kazao je da je sistem nadzora u oblasti igara na sreću u Crnoj Gori neefikasan i da nužno potrebne izmjene Zakona o igrama na sreću kasne godinama, prenosi Dan.\nDan je juče objavio intervju sa bivšim direktorom Uprave za igre na sreću Ilijom Vukčevićem, koji je kazao da je važeći zakon zastareo i sadrži rješenja koja ne odgovaraju postignutom stepenu razvoja sistema igara na sreću koji na globalnom nivou predstavlja jednu od najkompleksnijih i najsofisticiranijih ekonomskih sfera.\nRadulović je istakao da je DRI identifikovala probleme u tom sektoru, da je prošle godine uradila izvještaj, te da subjekti revizije nisu realizovali četiri od deset preporuka.\nKada se DRI bavila revizijom efikasnosti inspekcijskog nadzora u oblasti priređivanja igara nasreću?\nDržavna revizorska institucija (DRI) identifikovala je probleme u oblasti priređivanja igara na sreću i u 2019. godini sprovela i objavila reviziju efikasnost inspekcijskog nadzorau oblasti priređivanja igara na sreću. DRI je, nakon sprovedenog postupka revizije, ocijenila da sistem inspekcijskog nadzora u oblasti priređivanja igara na sreću nije u dovoljnoj mjeri efikasan.\nŠta je najvažniji nalaz te revizije?\nVrhovna državna revizija je ustanovila da Uprava za inspekcijske poslove nije stvorila neophodne pretpostavke za efikasno sprovođenje inspekcijskog nadzora u oblasti igara na sreću i to u dijelu nepostojanja dovoljno efikasnog sistema planiranja inspekcijskih kontrola zasnovanog na sistemu analize rizika i pisanim procedurama kojima se utvrđuje način i postupak predlaganja, usvajanja i donošenja planova kontrola.\nTakođe, nepostojanja efikasnog vršenja kontrole naročito u dijelu većeg obuhvata kontrole obračuna koncesione naknade od igara na sreću, naplate budžetskih prihoda od igara na sreću, nadzora finansijskog poslovanja u ovoj oblasti i posebno kontrole informacionih sistema, kontrole naplate potraživanja iz depozita, pokretanje inicijative za oduzimanje ugovora o koncesiji u uslovima predviđenim zakonom.\nDRI je kao poseban problem identifikovala da Uprava za igre na sreću nije preduzimala sve neophodne mjere i aktivnosti kako bi obezbijedila pravovremenu i potpunu funkcionalnost sistema onlajn nadzora nad priređivačima igara na sreću i pouzdanu osnovu za uparivanje podataka i vršenje analiza.\nČinjenica da u ovoj oblasti se već duže ne donosi novi zakon koji bi dodatno i bolje uredio pitanje priređivanja igara na sreću predstavlja dodatan problem, posebno u dijelu uređenja adekvatnog i efikasnog informacionog sistema za nadzor priređivača igara na sreću.\nKoje su najvažnije preporuke revizije i koliko je njih realizovano?\nU cilju poboljšanja efikasnosti inspekcijskog nadzora DRI je subjektima revizje izdala ukupno 10 preporuka.\n“Do danas Državna revizorska institucija nije dobila poziv da prisustvuje javnom saslušanju koje bi bilo organizovano u Skupštini na ovu temu”, rekao je Radulović.\nPOJMOVIBranislav Radulović igre na sreću kazina\nPrevious Bentley se spaja sa Audijem?\nSljedeći Kina jako raste, SAD pada, EU tone


Često ćete naići na članke koji će pokušati da vam dočaraju kako će izgledati susret sa vašom srodnom dušom.\nU njima će biti redovi koji opisuju sve te divne stvari koje će vam ona reći ili zbog vas uraditi. To je zaista korisno jer postoji toliko muškaraca koji mogu da budu pogrešan izbor da je zaista važno znati šta je to potrebno da tražite.\nMeđutim, ono što nigde ne možemo da pročitamo i saznamo jeste koje to stvari vaša srodna duša nikad neće tražiti od vas. Na osnovu toga mogli biste da znate da će vas on poštovati i da ste mu zapravo vi dovoljni. U našoj galeriji vam otkrivamo o kojim se to stvarima radi, kako biste mogli da zaključite da li je on zaista vaša srodna duša.


Svi građani koji iz inostranstva dolaze u BiH ići će u izolaciju - IlijasNet\nIlijasNet/BiH/Svi građani koji iz inostranstva dolaze u BiH ići će u izolaciju\nRedakcija 13. Marta 2020.\nPredsjedavajući Vijeća ministara Zoran Tegeltija, nakon današnjeg sastanka u Doboju sa entitetskim premijerima Fadilom Novalićem i Radovanom Viškovićem, kazao je da će svi građani koji iz inostranstva dolaze u BiH od ponedjeljka ići u izolaciju.\n“Institucije su reagovale blagovremeno i donijele su adekvatne mjere i epidemija se nalazi pod kontrolom. Najveći broj građana je slušao preporuke, ali određeni broj nije se pridržavao uputstava. Na prijedlog dva ministarstva zdravlja donesena je odluka da svi građani BiH koji dolaze iz inostranstva idu u izolaciju od 14 dana, odluka stupa na snagu od 16. marta u 18 sati. Redukovat će se i broj graničnih prelaza kako bi se pojačala kontrola”, kazao je Tegeltija.\nNajavio je da će se uspostaviti dva štaba, neke mjere će donositi vlade entiteta, neke kantona, a neke Vijeće ministara BiH. Istakao je da se Bosna i Hercegovina nalazi na početku borbe s koronavirusom te je pozvao građane na disciplinovane praćenje preventivnih mjera protiv širenja zaraze, prenosi Klix.\nOpćina Ilijaš podržala rad Memorijalnog centra u Potočarima sa 20.000


SDA: Neće biti teritorijalne reorganizacije BiH\nTanjug 20. februara 2022. 07:31\nSARAJEVO – Stranka demokratske akcije (SDA) ocenila je sinoć neprihvatljivim zaključke Hrvatskog narodnog sabora (HNS-a) usvojene na zasedanju u Mostaru i smatra da oni neće doprineti relaksiranju odnosa u Federaciji BiH.\nU saopštenju ističu da zaključci HNS-a u sebi sadrže i pretnje o teritorijalnoj reorganizaciji, niz proizvoljnih i netačnih ocena i tumačenja Ustava i zakona, i da sužavaju prostor za razgovore o ustavnoj reformi i izmenama izbornog zakonodavstva.\n„Teritorijalne reorganizacije“ i dodatnih etničkih podela neće biti, niti će SDA na to ikada pristati. Za to ne postoji nikakav pravni niti politički osnov. Avanturisti koji sanjaju o obnovi „Herceg-Bosne“ ili formiranju „trećeg entiteta“, morali bi na umu imati haške presude za udruženi zločinački poduhvat, kao i sudbinu „samouprave“ koju je predvodio Ante Jelavić“, saopšteno je iz SDA, prenose sarajevski mediji.\nTakođe, SDA smatra da je neutemeljena tvrdnja HNS-a da ne postoje ustavne i zakonske pretpostavke za održavanje izbora i da je Centralna izborna komisija nezakonito izabrana.\nRanije juče je na sednici HNS o izbornoj reformi u Bosni i Hercegovini jednoglasno doneto sedam zakljucaka, među kojima i da će HNS, ako se „nastavi s procesom dekonstituiranja hrvatskog naroda, pokrenuti sve pravne procedure i političke korake za novu institucionalnu i teritorijalnu organizaciju BiH na načelima federalizma“.\nŠojgu: Ruska vojska nastavlja specijalnu vojnu operaciju


RODBINA NADJAČALA STRANE INVESTITORE\nVEĆE GODIŠNjE DOZNAKE IZ INOSTRANSTVA NEGO PRIHODI OD PETOGODIŠNjE PRIVATIZACIJE Doznake ili novac naših ljudi iz dijaspore godišnje dostižu oko devet odsto BPD-a. Rođaci iz sveta prošle godine poslali su 2,7 milijardi evra, dok su stranci u Srbiju investirali 1,9 milijardu, ili 5,4 odsto BDP-a. Doznake iz inostranstva evedintira NBS, odakle ističu da se u okviru njih ne računa samo novac koji rodbina šalje u Srbiju nego i penzije i invalidnine koje su stizale na bankovne račune onih koji su se vratili u otadžbinu. Od 2010. godine u proseku svake godine iz inostranstva na adrese više od 800.000 ljudi stigne od 2,6 do tri milijarde evra, tako da je svaki od njih u proseku dobio 3.370 evra. Strane devizne investicije variraju pa su 2010. godine iznosile 1,13 milijardu evra, godinu kasnije 3,31 milijarde, a 2012. svega 750 miliona evra. U 2013. godini devizne investicije bile su 1,29 milijardu evra, godinu kasinije 1,23 milijardu, 2015. – 1,8 milijardu, dok su prošle godine iznosile 1,9 milijardu evra. Dok se priliv od stranih investicija iz godine u godinu menja, doznake svake godine ostvaruju stabilan neto devizni priliv. Docentkinja Ekonomskog fakulteta u Beogradu Irena Janković, koja je radila istraživanje Fondacije za razvoj ekonomskih nauka, objašnjava da je prethodne decenije iznos novca koji u Srbiju ulazi putem doznaka iz inostranstva u proseku prelazio dve milijarde evra godišnje, što je značajno više od priliva po osnovu stranih direktnih investicija u istom periodu. – Doznake predstavljaju novac koje zaposleni u inostranstvu šalju nazad u zemlju porekla, najčešće svojoj porodici – objašnjava Irena Janković. – U praksi je to obično otac koji šalje novac ženi ili deci, ali i odrasla deca, koja rade u inostranstvu, pa novac šalju roditeljima ili bliskim rođacima u matičnoj zemlji. Reč je o prilično stabilnim iznosima u poslednjih deset godina. Od 2007. godine taj priliv metodološki konzistentno prati NBS i on u proseku prelazi dve milijarde evra godišnje. Konkretno, 2016. godine doznake radnika iz inostranstva su iznosile više od 2,6 milijarde evra. Poslednjih deset godina taj iznos kreće se između 7,4 i 10,6 odsto BDP-a, a može se reći da je u prethodnoj deceniji prosečno predstavljao devet procenta BDP-a. Pravu veličinu i značaj doznaka koje godišnje stižu od dijaspore za Srbiju iznela je saradnica Instituta za noviju istoriju Srbije Marija Obradović. Ona je u nedavno objavljenoj knjizi „Hronika tranzicionog groblja” analizirala srpsku privatizaciju i tvrdi da je za pet godina privatizacije u Srbije ostvaren prihod manji od godišnjeg deviznog priliva od domaćih radnika zaposlenih u inostranstvu. – Tokom privatizacije u Srbiji od 1989. do 2012. godine došlo je do industrijalizacije nacionalne privrede i masovne nezaposlenosti – ocenila je za „Dnevnik” Marija Obradović. – U proteklih dvadeset godina u Srbiji je ugašeno 98 odsto industrijskih centara u kojima je radilo oko milion radnika. Industrija je svedena na nivo s početka sedamdesetih godina prošlog veka, uz nepovoljnu tehnološku strukturu prerađivačke industrije. Ukupni prihodi od privatizacije od 2001. do 2016. godine iznosili su svega 3,5 milijarde evra, što je jednako godišnjem deviznom prilivu u Srbiji od domaćih radnika zaposlenih u inostranstvu. Najveći deo ove goditi nije reinvestiran u proizvodne delatnosti već je služio za pokrivanje budžetskog deficita zemlje, odnosno očuvanje političkih oligarhija na vlasti\nDa se ne rasipa\nIstraživanje Fondacije za razvoj ekonomskih nauka potvrdilo je da većina lica u Srbiji doznake iz inostranstva koristi u potrošnji, pošto se malo ko izjasnio da je taj novac koristio za pokretanje sopstvenog posla, iako ljudi uočavaju da postoji potencijal za to.\n– Istraživanje je pokazalo da ljudi koji primaju doznake ukazuju na nekoliko problema. Jedan od njih je i to što sve više građana Srbije odlazi iz zemlje. I dok eksperti na osnovu toga procenjuju da će doći i do većeg slanja doznaka, primaoci doznaka strahuju da bi priliv novca mogao stagnirati ili se čak i smanjiti. Ta bojazan se verovatno delom temelji i na činjenici da sve češće iz zemlje odlaze cele porodice i da zbog toga neće imati kome da šalju novac, ali je realno da će doznake ostati stabilne u narednih pet godina – smatra Irena Janković.


Kina, Si Đinping\n- Sa jedne strane, imali smo hroničan nedostatak direktnih stranih investicija, kao i vizija, imali smo i krizu u Grčkoj koja je pokazala da oslanjanje na međunarodne finansijske institucije može da košta... Inicijativa Pojas i put je pala na plodno tle dobrih političkih odnosa i dala rezultat - kaže Novaković.\nStefan Vladisavljev iz Beogradskog fonda za političku izuzetnost naglašava da ipak treba razlikovati strane direktne investicije i kredite – koji su dominantni u slučaju kineskog novca u Srbiji, piše VOA.\n- Moramo znati da to nisu kineske investicije, to su naši novci, to su krediti koje uzimamo po kamatnim stopama i unajmimo kinesku kompaniju da nam uradi posao. Drugo, da stavimo u perspektivu odnosa sa drugim partnerima: Kina, iako je u usponu, daleko je od toga da se može nazvati najvećim ekonomskim partnerom, iako se približava tome - mišljenja je Vladisavljev.\nVladisavljev smatra i da Srbija nije u situaciji da upadne u „dužničko ropstvo“ prema Kini kao što se dešavalo u regionu, odnosno u Crnoj Gori koja je Kini dužna skoro milijardu dolara za izgradnju deonice autoputa Bar-Boljare.\n- Največi izvoznik iz Srbije je upravo Ziđin, bivši ministar (trgovine Rasim) Ljajić se 2020. hvalio da je naš izvoz u Kinu skočio za 200 procenata, glavni udeo u tome ima bakar. Kineski partner koji je privatizovao RTB Bor ima jako veliku dobit, i sa tog stanovišta treba gledati – oni imaju interes i profit, a treba da poštuju naše zakone - kaže Igor Novaković.\n- Problem je i nefunkcionisanje institucija, reke se guraju u cevi, seku se šume, ovde institucije ne rade svoj posao. Mi smo duboko deinstitucionalizovana zemlja i potpuno je logično da se sada pojavljuje Rio Tinto koji traži iste uslove, ako mogu Kinezi, zašto ne može Rio Tinto - napominje Proroković.\nAna Brnabić. Dubrovnik, Pojas i put, Kina\n- Simbolika Vašingtonskog sporazuma je kako se Srbija ponaša između čekića i nakovnja. Došli smo u situaciju da odlažemo implementiranje 5G mreže u Srbiji, pokušaću da parafraziram, zbog opredeljivanja ekonomskih sredstava za borbu protiv pandemije i zato što građanima Srbije 5G mreža ne treba. Dakle, to je bilo opravdanje zbog čega smo odustali od 5G mreže, ali očigledno je da se radilo o pritiscima sa vašingtonske strane da se ograniči učešće Huaveja, a onda i u potpunosti ukloni postojeća infrastruktura koju Huavej ima u Srbiji. Što bi, osim političkih posledica, takođe koštalo „boga oca“. Ekonomski razlozi su opravdanje zašto mnoge evropske zemlje nisu ograničile učešće Huaveja i ZTE, i drugih kineskih kompanija i nemate za sada uniformni način delovanja u EU, u smislu ograničavanja učešća „nepouzdanih dobavljača“ - ističe Vladisavljev.\nIgor Novaković naglašava da se, ako zemlja ide ka EU, odnosi sa Kinom mogu imati dugoročne posledice na to. Dušan Proroković kaže da se ne mora voditi politika „ili-ili“ u smislu okretanja Istoku ili Zapadu, već da je moguće održavati odnose sa svima, osim u slučaju da se odnosi Kine i Zapada značajno pogoršaju.\nIvona Lađevac iz Instituta za međunarodnu politiku ocenjuje da je „Kina prerasla Aziju i došla u Evropu da tu ostane“ i da Srbija, u takvoj situaciji, ima slobodu da sarađuje sa svima.\n- Ne znam koliko je pametno zamerati se nekome kome dugujete 7 milijardi dolara. Mi imamo potpisane sporazume koji će dolaziti na naplatu u narednih 15, 20 godina s obzirom na grejs period i period otplate. Mi ne možemo tek tako da povučemo ručnu, okrenemo se na drugu stranu i odemo, novac će morati biti vraćen i dokle god je ta linija prisutna kod nas, Kina će biti akter i moraćemo da sačuvamo odnos barem finansijski, zbog dogovora kojima smo uslovljeni, dok ne otplatimo ono što smo potpisali - zaključuje Vladisavljev.


fudbalski kup srbije | SUBOTICA.com\nPovezane teme za "fudbalski kup srbije"\nSpartak Ždrepčeva krv okončao je takmičenje u Kupu Srbije. Subotičani su u osmini finala poraženi od Partizana sa ubedljivih 4:0, na stadionu u Humskoj. "Golubovi" su sudeći po sastavu u ovaj…\nPre 26 dana i 21 čas\nFudbal: Spartak i Partizan Kup utakmicu igraju 10. marta\nOdložena utakmica osmine finala Kupa Srbije između Partizana i Spartaka biće odigrana 10. marta (utorak), na stadionu u Humskoj, kada ćemo saznati ko će dalje u samu završnicu najmasovnijeg…\nPre 38 dana i 20 časova\nU Sportskom centru Fudbalskog saveza Srbije u Staroj Pazovi, žrebom su određeni parovi osmine finala Kupa Srbije. Spartak Ždrepčeva krv putovaće Beograd, gde će snage odmeriti s Partizanom.\nPre 173 dana i 21 čas\nFudbal: Spartak preko Novog Pazara izborio nastavak takmičenja u nacionalnom Kupu\nFudbaleri Spartak Ždrepčeve krvi slavili su protiv Novog Pazara u šesnaestini finala Kupa Srbije sa 2:0. Subotičani su golovima Srećkovića i Obradovića obezbedili plasman u dalji tok…\nPre 193 dana i 18 časova\nFudbal: Spartak dočekuje Novi Pazar u Kupu\nSpartak Ždrepčeva krv sutra će u šesnaestini finala Kupa Srbije snage odmeriti sa Novim Pazarom. Tim Vladimira Gaćinovića spreman je za okršaje i novu pobedu. Meč se igra od 19 časova na…\nPre 195 dana i 16 časova\nU Sportskom centru Fudbalskog saveza Srbije (FSS) danas su izvučeni parovi šesnaestine finala Kupa Srbije. Voljom žreba Spartak Ždrepčeva krv je za protivnika dobio Novi Pazar. Meč se igra 25.…\nPre 202 dana i 15 časova\nSpartak Ždrepčeva krv okončao je takmičenje u nacionalnom Kupu. Subotičani su juče, u četvrtfinalu, poraženi pred svojom publikom od Mladosti iz Lučana sa 2:1. Iako su imali prednost i…\nPre 389 dana i 21 čas\nFudbaleri Spartak Ždrepčeve krvi sutra igraju meč četvrtfinala Kupa Srbije. Voljom žreba, odlučeno je da se Subotičani za prolazak u završnicu najmasovnijeg klupskog takmičenja bore s ekipom…\nPre 391 dan i 15 časova\nFudbaleri Spartak Ždrepčeve krvi sutra u 14 časova na na stadionu u Kuli koplja će ukrstiti sa šabačkom Mačvom u utakmici osmine finala Kupa Srbije. Subotičani priželjkuju revanš za prošlu…\nPre 531 dan i 13 časova\nFudbal, Kup Srbije: Spartak ponovo protiv Mačve\nU Sportskom centru Fudbalskog saveza Srbije (FSS) u petak su izvučeni parovi 1/8 finala Kupa Srbije, a voljom žreba Spartak Ždrepčeva krv je za protivnika dobio šabačku Mačvu. Meč se igra 24. oktobra.\nPre 534 dana i 13 časova\nFudbal, Kup Srbije: Spartak putuje u Lučane\nU Sportskom centru Fudbalskog saveza Srbije (FSS) danas su izvučeni parovi 1/16 finala Kupa Srbije, a voljom žreba Spartak Ždrepčeva krv je za protivnika dobio Mladost iz Lučana. Meč se igra 26.…\nPre 566 dana i 16 časova\nFudbaleri Spartak Ždrepčeve krvi u osmini finala nacionalnog Kupa sastaće se sa Mačvom iz Šapca. Subotičani su već na početku sezone snage odmerili sa novajlijom u ligi i bili bolji.…\nPre 902 dana i 14 časova\nSpartak Ždrepčeva krv u šesnaestini finala Kupa Srbije bez većih problema savladao je Polet u Zubinom Potoku i obezbedio prolaz dalje u najmasovnijem klupskom takmičenju.\nPre 928 dana i 21 čas\nFudbaleri Spartaka eliminisani od Voždovca iz Kupa\nEkipa Andreja Černišova nije uspela da ponovi prošlogodišnji uspeh u nacionalnom Kupu (polufinale) pošto je u osmini finala poražena od Voždovca minimalnim rezultatom 1:0.\nPre 1258 dana i 13 časova\nFudbaleri Spartaka u 1/8 finala Kupa protiv Voždovca\nU Sportskom centru Fudbalskog saveza Srbije u Staroj Pazovi izvučeni su parovi 1/8 finala Kupa Srbije. Naredni protivnik Spartak Ždrepčeve krivi je Voždovac, a meč će se igrati 26. oktobra u Beogradu.\nPre 1268 dana i 21 čas\nFudbaleri Spartaka eliminisali Bačku za osminu finala Kupa Srbije\nU prvom meču šesnaestine finala Kupa Srbije FK "Spartak Ždrepčeva krv" ubedljivom pobedom u Bačkoj Palanci trasirao si je put u narednu fazu takmičenja.\nPre 1294 dana i 12 časova\nFudbaleri Spartaka u Kupu Srbije protiv Bačke\nU Sportskom centru Fudbalskog saveza Srbije danas su izvučeni parovi 1/16 finala Kupa Srbije, a voljom žreba Spartak je za protivnika dobio novog superligaša, Bačku iz Bačke Palanke.\nPre 1302 dana i 18 časova\nFudbaleri Spartaka stali u polufinalu Kupa Srbije\nFudbaleri Partizana savladali su Spartak na Gradskom stadionu sa 3:0 i plasirali se u finale Kupa Srbije. Crno beli su golovima na samom startu utakmice i u finišu obezbedili sebi priliku da spasu…\nPre 1447 dana i 11 časova\nNa Gradskom stadionu sutra se igra revanš meč polufinala Kupa Srbije u kojem Spartak dočekuje Partizan. Posle 0:0 u Beograd plavo-beli imaju priliku pred domaćom publikom još jednom izbace…\nPre 1448 dana i 16 časova\nBez pogodaka u prvom meču polufinala Kupa Srbije\nNa stadionu Partizana u Beogradu odigran je prvi meč polufinala Kupa Srbije u kojem je aktuelni šampion Srbije Partizan dočekao subotički Spartak. Meč je završen bez pogodaka i obeležila su ga…\nPre 1482 dana i 9 časova\nFudbaleri Spartaka sutra igraju prvi meč polufinala Kupa Srbije\nFudbaleri Spartaka sutra od 18 časova igraju prvi meč polufinala Kupa Srbije u Beogradu protiv Partizana. Obezbeđen je TV prenos na Arenasport 1.\nPre 1483 dana i 14 časova\nFudbaleri Spartaka protiv Partizana u polufinalu Kupa Srbije\nU Staroj Pazovi danas je održan žreb parova polufinala nacionalnog Kupa za sezonu 2015/16. U samu završnicu pored subotičkog Spartaka plasirale su se ekipe Borca, Javora i Partizana. Voljom žreba…\nPre 1490 dana i 17 časova\nFudbaleri Spartaka danas za polufinale Kupa Srbije\nDanas su na programu sve utakmice četvrtfinala Kupa Srbije. "Golubovi" su juče poleteli za Jagodinu gde će se od 14 časova suprotstaviti "ćuranima". Ovo je Spartakovo drugo uzastopno četvrtfinale.\nPre 1496 dana i 20 časova\nFudbaleri Spartaka u polufinalu Kupa Srbije\nU napetoj završnici Spartak je ispostavilo se ubedljivo savladao Jagodinu i time se pridružio Borcu u polufinalu Kupa Srbije. "Golubovi" su pobedili sa 2:0, a dvostruki strelac je bio Mudrinski.\nPre 1496 dana i 13 časova\nFudbaleri Spartaka protiv Jagodine za polufinale Kupa\nU Sportskom centru Fudbalskog saveza Srbije u Staroj Pazovi danas su izvučeni parovi četvrtfinala Kupa Srbije. Žrebom je odlučeno da će Spartak 2. marta gostovati Jagodini.\nPre 1565 dana i 15 časova\nKup Srbije: Fudbaleri Spartaka od 13 časova dočekuju Bežaniju\nŠirom Srbije danas se igraju mečevi osmine finala nacionalnog Kupa, a duel najzanimljiviji navijačima i simpatizerima Spartaka igraće se od 13 časova na Gradskom stadionu kada plavo-beli…\nPre 1587 dana i 20 časova\nFudbaleri Spartaka savladali Bežaniju za prolaz u četvrtfinale Kupa Srbije\nFudbaleri Spartak uspeli su u vrlo neizvesnoj završnici sa savladaju prvoligaša Bežaniju i obraduju malobrojnu publiku na Gradskom stadionu u Subotici plasmanom među 8 najboljih ekipa…\nPre 1587 dana i 14 časova\nFudbaleri Spartaka dočekuju Bežaniju u 1/8 Kupa Srbije\nU Sportskom centru FSS u Staroj Pazovi žrebom su određeni parovi osmine finala Kupa Srbije. U drugom kolu našeg najmasovnijeg takmičenja, koje se igra 2. decembra Spartak dočekuje…\nPre 1601 dan i 13 časova\nPre 1622 dana i 18 časova\nFudbaleri Spartaka savladali Zemun za prolazak u 1/8 finala Kupa Srbije\nPosle serije poraza fudbalera Spartaka stigle su nam lepe vesti iz Zemuna gde je subotički superligaš minimalnom pobedom uspeo da obezbedi prolaz u naredno kolo Kupa Srbije. Spartak je bio…\nPre 1622 dana i 14 časova\nU Staroj pazovi danas su izvučeni parovi 1/16 finaka Kupa Srbije u fudbalu, a voljom žreba Spartak gostuje Zemunu, članu Prve lige. Parove je izvlačio bivši selektor naše reprezentacije Ilija…\nPre 1637 dana i 17 časova\nSpartak zaustavljen u četvrtfinalu fudbalskog Kupa Srbije\nFudbaleri Spartaka završili su ovogodišnje takmičenje u Kupu Srbije u četvrtfinalu pošto su danas poraženi od Voždovca sa 2:1. Poveo je Voždovac preko Babovića u 14' minutu, zatim…\nPre 1951 dan i 14 časova\nSpartak protiv Voždovca u četvrtfinalu fudbalskog Kupa Srbije\nDanas su u Sportskom centru u Staroj Pazovi izvučeni parovi četvrtfinala Kupa Srbije. Spartak je kao prošlogodišnji polufinalista bio u povlašćenom šeširu pa je izbegao Partizan i Vojvodinu.…\nPre 1963 dana i 15 časova\nFudbaleri Spartaka u četvrtfinalu Kupa Srbije\nNa Gradskom stadionu u Subotici, pred oko dve stotine gledalaca, odigran je meč osmine finala Kupa Srbije između domaćeg Spartaka i novosadskog Proletera, koji je završen rezultatom 2:0 a golove…\nPre 1986 dana i 14 časova\nKup Srbije: Fudbaleri Spartaka sutra dočekuju Proleter iz Novog Sada\nPosle uspešno preskočene prve prepreke u okviru šesnaestine finala Kupa Srbije sutra je za Spartak novi izazov koji dolazi iz Novog Sada, a zove se "Proleter". Utakmica se igra sutra od 13 časova,…\nPre 1987 dana i 18 časova\nFudbaleri Spartaka u osmini finala Kupa Srbije protiv Proletera iz Novog Sada\nU Sportskom centru Fudbalskog saveza Srbije u Staroj Pazovi, u prisustvu predstavnika svih klubova, koji su se plasirali u drugu rundu takmičenja, žrebom su određeni parovi osmine finala Kupa…\nPre 2009 dana i 16 časova\nFudbaleri Spartaka danas na Gradskom stadionu za osminu finala Kupa Srbije\nDanas se igraju sve utakmice šesnaestine finala Kupa Srbije, a u jednoj od utakmica sastaje se prošlogodišnji polufinalista Spartak koji na svom stadionu od 16 časova dočekuje ekipu Radnika iz…\nPre 2021 dan i 23 časa\nMinimalna pobeda fudbalera Spartaka za prolaz u osminu finala Kupa Srbije\nFudbaleri Spartaka uradili su minimalno što je trebalo da se prođe u naredno kolo Kupa Srbije pošto su danas savladali Radnik iz Surdulice sa 1:0 (1:0). Gol je postigao Mrkela u 26' minutu.\nPre 2021 dan i 12 časova\nFK "Spartak" u šesnaestini finala Kupa Srbije protiv FK "Radnik" iz Surdulice\nU Sportskom centru Fudbalskog saveza Srbije u Staroj Pazovi, u prisustvu predstavnika svih klubova koji su se plasirali za završnicu takmičenja, žrebom su određeni parovi prvog kola ili…\nPre 2034 dana i 19 časova\nFudbaleri Spartaka nedovoljno dobri za finale Kupa\nFudbaleri Spartaka nisu uspeli da nadoknade gol zaostatka iz prve utakmice polufinala Kupa Srbije, štaviše primili su gol i u revanšu na Gradskom stadionu i Vojvodina se zasluženo plasirala u…\nPre 2189 dana i 13 časova\nFudbaleri Spartaka sutra u borbi za finale Kupa Srbije\nSutrašnji revanš meč polufinala Kupa Srbije fudbaleri Spartaka protiv Vojvodine na svom terenu dočekuju sa golom zaostatka pošto su pre dve nedelje minimalno poraženi. Utakmica na Gradskom…\nPre 2190 dana i 21 čas\nFK "Spartak" poražen sa 1:0 u prvoj utakmici polufinala Kupa Srbije\nFudbaleri Vojvodine savladali su na svom terenu Spartak 1:0 u prvoj utakmici polufinala Kupa Srbije i sa minimalnom zalihom dolaze u Suboticu na revanš. Jedini pogodak na meču postigao je Mijat…\nPre 2203 dana i 7 časova\nFK "Spartak" spremno dočekuje polufinalni meč protiv Vojvodine\nNa današnjoj konferenciji za novinare FK "Spartak" povodom prve utakmice polufinala Kupa Srbije javnosti su se obratili šef stručnog štaba Dragan Kanatlarovski i prvotimci Nemanja Milić i…\nPre 2204 dana i 15 časova\nBesplatan prevoz u Novi Sad na fudbalsku Kup utakmicu protiv Vojvodine\nKao što smo i ranije najavljivali FK "Spartak" je organizovao besplatan prevoz autobusima svih koji žele da daju podršku ovom klubu u Novom Sadu u duelu polufinala Kupa Srbije protiv Vojvodine.…\nPre 2205 dana i 18 časova\nFK "Spartak" organizuje besplatan prevoz na Kup utakmicu u Novom Sadu\nRukovodstvo FK "Spartak" donelo je odluku da zbog velikog značaja predstojećih polufinalnih duela protiv Vojvodine organizuje besplatan odlazak na teren u Novom Sadu, a zatim i besplatan ulaz na…\nPre 2212 dana i 18 časova\nVojvođanski derbi u Kupu - Spartak protiv Vojvodine na proleće\nFudbaleri Spartaka dobili su svog protivnika u polufinalu Kupa Srbije - to je novosadska Vojvodina sa kojom će se u dva meča boriti za finale. Prvi meč se igra u Novom Sadu 26. marta, a revanš je…\nPre 2302 dana i 17 časova\nDžimović: Plasmanom u polufinale Kupa Srbije postigli smo istorijski uspeh\nZa samo 15 minuta fudbaleri Spartaka srušili su san Partizana da može lako da prođe subotičkog superligaša, a posle velike pobede reakcije iz kluba su prepune reči hvale. Posle zimske pauze…\nPre 2315 dana i 10 časova\nFK "Spartak" sutra u Kupu dočekuje FK "Partizan" (13 časova)\nU okviru četvrtfinala Kupa Srbije sutra se na Gradskom stadionu sastaju FK "Spartak" i FK "Partizan". Meč počinje u 13 časova, a ulaznice se prodaju još danas do 16 časova u prostorijama kluba,…\nPre 2316 dana i 18 časova\nOsmina finala fudbalskog Kupa Srbije - Spartak dočekuje Napredak iz Kruševca (sreda, 14h)\nFudbaleri Spartaka u sredu dočekuju ekipu Napretka iz Kruševca u okviru osmine finala Kupa Srbije. Utakmica se igra od 14 časova na Gradskom stadionu, ulaz za zapad je 300, dok je za istok 250 dinara.\nPre 2351 dan i 6 časova\nFK "Spartak" protiv Napredka u osmini finala Kupa Srbije\nU prostorijama Sportskog centra FSS u Staroj Pazovi danas je obavljen žreb za osminu finala fudbalskog Kupa Srbije, a kome će se 30. oktobra, između ostalih, sastati Subotički Spartak i Napredak…\nPre 2372 dana i 15 časova\nFK "Spartak" prošao u osminu Kupa Srbije\nFudbaleri Spartaka igrali su svoju utakmicu šesnestine finala Kupa Srbije u srcu Šumadije protiv Partizana iz Bumbarevog Brda. Iako su uslovno rečeno male ekipe motivisane da maksimalno iskoriste…\nPre 2385 dana i 12 časova\nFK "Spartak" u Kupu protiv Partizana iz Šumadije (25. septembar)\nFudbalski klub "Spartak" dobio je svog prvog protivnika u novoj sezoni takmičenja Kupa Srbije i 25. septembra gostovaće u srcu Šumadije protiv ekipe Partizana iz Bumbarevog brda.\nPre 2397 dana i 21 čas\nFK "Spartak ZV" zaustavljen u četvrtfinalu Kupa\nFudbaleri Spartaka nisu imali sreće da nastave ka polufinalu pošto ih je pobedila novosadska Vojvodina posle fudbalske lutrije zvane penali. Posle 90 minuta rezultat je bio 1:1 i direktno se…\nPre 2693 dana i 14 časova\nFK "Spartak ZV" u pohodu na polufinale Kupa Srbije (sreda, 13 časova)\nPosle lošeg starta sezone i četiri vezana poraza, usledila je serija od 11 utakmica bez poraza koja uključuje i Kup utakmice, šesnestine i osmine finala.\nPre 2695 dana i 12 časova\nFK "Spartak ZV" protiv FK "Vojvodina" u četvrtfinalu Kupa Srbije\nVoljom žreba Spartak Zlatibor voda je u četvrtfinalu Kupa Srbije za protivnika dobio ekipu Vojvodine. Utakmica se igra na Gradskom stadionu u Subotici. Izvlačenje parova je obavljeno u…\nPre 2712 dana i 16 časova\nFudbalska lutrija odvela Spartak u četvrtfinale Kupa Srbije\nU 14 časova počele su sve utakmice osmine finala Kupa Srbije, tako i ova nam najzanimljivija gde je Spartak bio domaćin.\nPre 2721 dan i 14 časova\nSpartak - Metalac, osmina finala Kupa Srbije (Sreda, 14 časova)\nFudbaleri Spartak Zlatibor vode sutra od 14 časova na Gradskom stadionu u okviru osmine finala Kupa Srbije dočekuju ekipu Metalca iz Gornjeg Milanovca.\nPre 2722 dana i 11 časova\nFudbaleri Spartaka u osmini finala nacionalog Kupa\nFudbaleri FK "Spartak Zlatibor voda" su gostovali u Mladenovcu u šesnestini finala Kupa Srbije u utakmici koja je odlučivala ko ide dalje u "napad" na jedan od nacionalnih trofeja.\nPre 2749 dana i 10 časova\nFudbal: Spartak - Partizan (revanš meč polufinala Kupa Srbije)\nNajava revanš meča polufinala fudbalskog Kupa Srbije između Spartaka i Partizana\nFudbal: Spartak - Vojvodina (polufinale Kupa Srbije)\nFudbal: Vojvodina - Spartak\nFudbal: Spartak - Partizan (četvrtfinale Kupa Srbije)\nFudbal: Spartak - Napredak (Osmina finala Kupa Srbije)


Edita Đapo predstavlja Bosnu i Hercegovinu na konferenciji UN o biodiverzitetu u Egiptu | Federalno ministarstvo okoliša i turizma - Bosna i Hercegovina\nEdita Đapo predstavlja Bosnu i Hercegovinu na konferenciji UN o biodiverzitetu u Egiptu\nSri, 14. Nov. 2018.\nNa poziv Ujedinjenih nacija, ministrica okoliša i turizma u Vladi Federacije Bosne i Hercegovine dr. Edita Đapo predstavlja Bosnu i Hercegovinu na konferenciji o biodiverzitetu i učestvuje u njenom radu na nivou ministara.\nMinistarski dio konferencije održava se 14. i 15. novembra ove godine u Egiptu, a tema je: INVESTIRANJE U BIODIVERZITET ZA DOBROBIT LJUDI I PLANETE.\nU okviru glavne teme, rad ovogodišnje konferencije fokusiran je na investiranje u infrastrukturu, energetiku i rudarstvo, što je ustvari nastavak konferencije održane 2016. godine u Meksiku, kada je fokus bio na ulaganjima u poljoprivredi, šumarstvu i turizmu sa ciljem očuvanja biološke raznolikosti.\nOve konferencije i aktivnosti provode se sa ciljem realiziranja historijskog Pekinškog sporazuma postignutog 2014. godine na nivou prdsjednika Sjedinjenih Američkih Država i Narodne Republike Kine o klimatskim promjenama i obuzdavanju globalnog zagrijavanja. Ovim dogovorom, oba najveća emitera stakleničkih gasova obavezali su se da će poduzeti oštre rezove u dolazećoj deceniji i zajedno raditi na novom globalnom sporazumu.\nShodno tome, Sjedinjene Države će smanjiti emisije za 26 do 28 odsto ispod nivoa iz 2005. do 2025. godine, a Kina će dosegnuti maksimum svojih brzorastućih emisija najkasnije do 2030., dok će istovremeno uvećati udio nefosilne energije na 20 odsto u istom periodu.\nPekinški sporazum je nastavak Pariškog sporazuma o klimatskim promjenama potpisanog 2015. godine. Cilj Sjedinjenih Američkih Država je da udvostruče tempo smanjenja sa trenutnih 1,2 % godišnje na 2,3 do 2,8 % u prvom dijelu naredne decenije, sa ciljem da se emisije stakleničkih gasova smanje za 80 odsto do sredine vijeka.\nSa druge strane, Kina će u međuvremenu razviti i do 1.000 novih gigavata nuklearne, solarne, energije vjetra i druge energije nulte emisije da bi postigla svoj cilj.


Filmski festival Beldoks odložen za septembar Prolog\nMeđunarodni festival dokumentarnog filma Beldoks će se, četvrti put, i ove godine održati u septembru uz podršku Evropske unije kroz program Kreativna Evropa MEDIA, a tačan termin održavanja ove filmske smotre biće naknadno objavljen, najavili su iz organizacije festivala.\nOd 2015. godine, kada je Srbija pristupila ovom programu, Udruženje Beldoks je 13 puta do sada dobilo podršku ovog programa za projekte: Beldoks međunarodni festival dokumentarnog filma (4 puta), Beldocs Industry/Beldocs market (4 puta), #europeanfilmćallenge (3 puta), i AVA Doc (2 puta).\n“MEDIA prepoznaje Beldocs kao jedan od vodećih filmskih festivala u regionu Zapadnog Balkana, koji se kontinuirano razvija i profesionalizuje u skladu sa evropskim standardima”, stoji u saopštenju organizatora festivala.\nOvogodišnje izdanje festivala Beldocs prvobitno je trebalo da se održi od 8. do 15. maja, ali je zbog pandemije virusa kovid - 19 odloženo za septembar.\nTačni datumi će biti naknadno objavljeni. Program će, kako najavljuju organizatori, biti "eksplozivan, vizuelno, tematski i geografski veoma raznovrstan i atraktivan".


Prilagođavanje Niša na klimatske promene uz Mapu puta i pomoć civilnog sektora\nMapa puta za plan prilagođavanja na klimatske promene kreirana i prosleđena nadležnima u Gradu\nKako bi i Niš što pre dobio strateški dokument koji bi definisao kako će se grad i građani nositi sa izmenjenom klimom, organizacije civilnog društva sastavile su takozvanu Mapu puta, koja je i zvanično predata gradskoj većnici zaduženoj za zaštitu životne sredine Sonji Milojković. Mapa puta sadrži korake koje je potrebno preduzeti da bi se došlo do Plana za prilagođavanje na klimatske promene.\nFoto: Zeleni ključ\nUspostavljanje stručnog tima, plan obezbeđivanja političke podrške i neophodnih resursa, analiza promene klime i uslova – ovo su samo neke od aktivnosti predviđene Mapom puta. Jedan od njenih tvoraca prof. dr Slobodan Milutinović navodi da prilagođavanje na izmenjene klimatske uslove sada ima veliki značaj, ali da se sa tim merama treba početi što pre.\n„Treba imati u vidu da što se kasnije počne – više će da košta. Danas postoje fondovi koji mogu da pomognu u merama adaptacije. Ceo svet se udružio da smanji efekte klimatskih promena i da poveća kapacitete adaptacije“, navodi Milutinović.\nTi fondovi se, kaže, otvaraju, biće otvoreni i za nas, samo je neophodno da Niš zna šta želi i kako da do njih dođe.\n„Ako udružimo kvantume znanja i napore koje mogu da podnesu javna uprava, civilni sektor, akademska zajednica i građani, onda postoji nada da ćemo mi ove mere adaptacije moći da sprovedemo“, objašnjava profesor Milutinović.\nVažno učešće civilnog sektora\nNa pres konferenciji organizovanoj povodom završetka projekta i Mape puta, Nebojša Rančić iz Media i reform centra Niš istakao je da je prilikom formiranja tima ljudi koji će raditi na Mapi puta vodilo se računa da deo bude iz akademske, stručne zajednice i civilne zajednice.\n„Na organizovanim vebinarima učestvovali su članovi poslovne zajednice, privredne komore, predstavnici organizacija civilnog društva, predstavnici javne uprave, Sekretarijata za zaštitu životne sredine, Sekretarijata poljoprivrede, Kancelarije za lokalni i ekonomski razvoj, kao i energetski menadžer Grada Niša“, navodi Rančić.\nProjekat izrade Mape puta podržao je i resorni sekretarijat, kao i Ministarstvo za zaštitu životne sredine, navodi Rančić.\nKada su predstavnici civilnog društva predali Mapu puta gradskoj većnici, oni su sa njom održali sastanak gde se, kaže, detaljnije razgovaralo o idejama za očuvanje očuvanje životne sredine, ali i o samoj mapi.\nDokument kao pomoć institucijama u planiranju\nIako zakon ne obavezuje na donošenje ovako jednog dokumenta on je važan jer može pomoći u planiraju, kaže Olivera Milošević iz organizacije „Zeleni ključ“. Ona smatra da je ohrabrujuće je što su kroz budžet već planirana sredstva koja mogu da pomognu u izradi planskih dokumenata, jer su potrebna velika sredstva, ali najvažnije je da postoje razumevanje i saradnja.\n„Od strane civilnog društva ima zaista dobrih predloga i rešenja, ne samo ukazivanje na probleme već i ukazivanje na moguća rešenja. Ako ovako nastavimo sa aktivnostima, ja se nadam da hoćemo, mislim da nas ipak čekaju neka bolja vremena“, dodaje Miloševićeva.\nOna smatra da su ovakvi planovi i strategije izuzetno važni, jer je to dobar način da se donosioci odluka i nosioci vlasti spreme za izazove, vezane za zaštitu životne sredine, koje pred nas stavlja Evropska Unija.\nEkološka organizacija Zeleni ključ\nMedia i reform centar\nPrethodni tekstNiški bajkeri donirali paketiće deci oboleloj od raka\nSledeći tekstPozorište lutaka priprema onlajn novogodišnji program za najmlađe


U bolnici dodatni kapaciteti za lečenje obolelih od korona virusa • ZRENJANIN DANAS\nU bolnici dodatni kapaciteti za lečenje obolelih od korona virusa\nU zrenjaninskoj Opštoj bolnici “Dr Djordje Joanović” trenutno je hospitalizovano 94 ljudi zaraženih korona virusom, dok se jedna porodilja danas otpušta kući.\nU planu je povećanje broja postelja.\nDirektor te bolnice Igor Kitaresku kazao je novinarima da se planira da porodilište od danas nema crvenu kovid zonu.\n“Blizu smo popunjenosti kapaciteta, infektivno 1 i 2 su na granici popunjenosti kapaciteta, 110-120 mesta, tako da, budući da imamo i 20 prijema dnevno, prinudjeni smo da otvorimo kapacitet sa 40 postelja na internom odeljenju”, rekao je on.\nKazao je da je trenutno 13 bolesnika na intenzivnoj nezi, od čega je 9 na neinvazivnoj mehaničkoj ventilaciji, a ostali su intubirani.\n“Karakteristika ovog talasa je da je virus stigao do najstarijih sugradjana, od 80 plus godina, teški bolesnici od ranije i teško je voditi takve pacijente koji su oboleli od kardiovaskularnih i ostalih bolesti”, rekao je on.\nPre samo nekoliko nedelja, naveo je dr Kitaresku, bilo je oko 30 odsto ljudi za koje se videlo da ishod ide na bolje, dok je danas samo 10 odsto takvih ljudi u bolnici.\nIstakao je da dece nema na hospitalnom lečenju i da pedijatri to dobro rade i da ih zbrinjavaju kroz ambulantni rad.\nKazao je da je i ambulantno lečenje na Infektivnom odeljenju otežano prilivom velikog broja pacijenata zbog čega su, kazao je, gužve sve veće.\n“Moram se izviniti gradjanima Zrenjanina što ne možemo brže i bolje i sa više ambulanti da radimo, ali Infektivno ima prostorno maksimalno tri ambulante i radimo u prepodnevnim satima sa tri, popodnevnim sa dve ambulante i posle 22 sata samo za hitne slučajeve sa jednom”, rekao je još Igor Kitaresku.\nDodao je da u tri ambulante tokom dana rade infektolozi i mladji lekari, ali da pacijenti čekaju duže jer je potrebno da izmedju dva ulaska u ambulantu bude uradjen kontrolni rendgen i laboratorijske analize, što produžava vreme pregleda.\n“Imamo oko 300 ulazaka pacijenata u te tri ambulante što prevazilazi kapacitete”, naglasio je on.\nDirektor bolnice ukazao je da je važno da gradjani shvate da tamo ne rade novi doktori, već da su to doktori koji rade i leče i druge bolesti.\n“U kovidu je 30 lekara i oni ne mogu da rade svoju specijalnost i zato non kovid gubi, tako da tri kardiologa ne rade kardiologiju, odredjen broj internista i veliki broj anesteziologa i ostali mladji lekari na specijalizacijama”, rekao je još Kitaresku.\nRekao je i da se u bolnici trude da održe hitna stanja i prioritetne upute kroz Urgentni centar i ostale hitne prijeme.


Nastavlja se hladni rat SNSD-a i DNS-a uoči službenog razgovora lidera\nSubota, 19 Listopad 2019 06:52\nSavez nezavisnih socijaldemokrata (SNSD) priopćio je da izuzetno cijeni doprinos DNS-a u kreiranju i provođenju zajedničkih politika kako na nivou Republike Srpske tako i na nivou BiH svih prethodnih godina i ne vidi nijedan razlog da se i ubuduće ne nastavi s politikom okupljanja partija iz RS oko vitalnih nacionalnih interesa.\n"SNSD cijeni da interes Republike Srpske, bilo da se brani u Narodnoj skupštini RS ili u Parlamentu BiH, ne može biti talac pojedinačnih interesa ili interesa jedne grupe ljudi, ma koliko ona financijski bila utjecajna te stoga ostajemo privrženi dijalogu s DNS-om", saopćeno je iz ove partije.\nU priopćenju se podsjeća da je SNSD javno pozivao sve partije iz Republike Srpske na zajedničko djelovanje u parlamentu BiH i o toj temi veoma transparentno vodio dijalog sa svima.\n"Tajnih razgovora i dogovora nije bilo, niti SNSD ima što da krije ni od svojih članova ni koalicionih partnera", poručeno je iz ove partije.\nRanije danas iz Demokratskog narodnog saveza (DNS) je priopćeno da su očekivali da ne budu komentirana određena pitanja i presuđivano prije razgovora koji su trebali uslijediti na nivou najviših organa DNS-a i SNSD-a.\nIz DNS-a je priopćeno da su iznenađeni reagiranjem i stavovima koje je iznio predsjednik SNSD-a Milorad Dodik, kao i porukom da će "DNS biti odstranjen iz vlasti ako podrži predsjednika SDS-a Mirka Šarovića".\n"Bez obzira na razne spekulacije koje su prisutne, ovakvi stavovi nikome ne idu u korist", navodi se u priopćenju iz DNS-a i dodaju da ovo nije vrijeme u kojem su potrebne dodatne podijele, nego sabornost u vezi s najvažnijim odlukama za opstanak i razvoj Republike Srpske.\nU DNS-u su istakli da su godinama slijedili svoju politiku i davali nemjerljiv doprinos zajedničkoj politici, koja je jačala Republiku Srpsku, cijeneći da značaj mnogih pitanja na nivou RS i BiH, premašuje značaj pojedinca i pojedinačnih stranaka.\nU ovoj stranci su istakli da DNS nije doživio raskol i da su iz njega otišli ljudi koji su prihvatili tuđu politiku, a ne politiku DNS-a,prenosi klix\nSkupina bogatih pozvala vlade da ih snažnije opore…\nSkupina superbogatih, među njima i n…


Trstenik postao veliko gradilište - Gradjevinarstvo.rs\nPredsednik opštine Trstenik Aleksandar Ćirić izjavio je da je ta opština u poslednjih 100 dana postala veliko gradilište i da je trenutno jedna od najvećih investicija rekonstrukcija magistralnog puta Trstenik-Kruševac.\n- U toku je rekonstrukcija puta u mestu Stopanja, a vrednost radova je 120 miliona dinara. Investitori su Putevi Srbije, a izvođači radova Kruševacput. Tri škole na području Trstenika su sanirane, a vrednost tih radova je bila 30 miliona dinara. Klizište u mestu Jasikovica je takođe sanirano, a vrednost radova je iznosila 15 miliona dinara - rekao je Ćirić.\nPredsednik opštine je napomenuo da je u toku rekonstrukcija pružnih prelaza u celom Trsteniku i da je to veoma bitno zbog bezbednosti saobraćaja.\n- Posle 25 godina, u saradnji sa Železnicama Srbije, završavamo saniranje pružnih prelaza i time ćemo rešiti veliki problem koji se tiče bezbednosti saobraćaja. Zajedno sa Ministarstvom poljoprivrede krećemo i sa posipanjem poljskih puteva, ali i asfaltarinjem pojedinih deonica, čija je investicija 36 miliona dinara - rekao je Ćirić.\nTrsteničani će uskoro dobiti i potpuno novu vodovodnu u toplovodnu mrežu. U okviru „KFW programa“, u vrednosti od tri miliona evra bespovratnih sredstava, modernizovana je vodovodna mreža, a u vrednosti od 1,7 miliona evra zamenjena je toplovodna mreža i postavljene su podstanice.


Politika\t14.08.2019 15:46\nOni koji već otplaćuju dinarske zajmove mogu da očekuju niže rate\nPreko Atlantskog okeana u Evropi dileme su drugačije i još nema govora da bi kamate mogle da krenu naviše. Inflacija je još daleko do cilja od dva odsto godišnje, jer je u ovoj godini prosečno iznosila 1,5 odsto. Ima najava da bi zbog toga Evropska centralna banka (ECB) ponovo mogla da ublaži monetarnu politiku i to smanjenjem kamata ili čak i novim štampanjem novca, odnosno kupovine obveznica, s čim je prestala krajem prošle godine. Ukratko, potrebni su dodatni podsticaji ako inflacija ne počne da se kreće prema cilju.\nNarodna banka Srbije očigledno prati evropske trendove, jer je prošle sedmice dodatno snizila baznu kamatnu stopu. Referentna kamata sada iznosi 2,5 odsto posle prošlomesečnog smanjenja na 2,75 odsto. To je njen najniži nivo u režimu ciljane inflacije, a centralna banka je čak godinu i tri meseca držala baznu kamatu na tri odsto.\nDa li će banke posledično spustiti cenu svojih proizvoda pokazaće vreme. Kamate na kredite i dalje su poprilično visoke i na dinarske zajmove u proseku iznose oko deset odsto na godišnjem nivou za stanovništvo i nešto niže za privredu.\nOni koji već otplaćuju dinarske zajmove mogu da očekuju nešto niže rate. Jer, šestomesečni belibor (kamata po kojoj banke među sobom trguju novcem), koji je najčešće ugovoren kod zajmova sa promenljivom kamatom, juče je iznosio 2,35 odsto i za pola procenta je niži nego pre mesec dana i 0,7 procentnih poena nego pre godinu dana.\nNBS saopštava da ovom odlukom dodatno podržava kreditni i privredni rast i da su imali u vidu pre svega novu, avgustovsku srednjoročnu projekciju inflacije i očekivano kretanje drugih makroekonomskih pokazatelja iz domaćeg i međunarodnog okruženja. Međugodišnja inflacija je u junu smanjena na 1,5 odsto.\n– Pored povoljnih domaćih makroekonomskih uslova sprovođenja monetarne politike, na odluku Izvršnog odbora da dodatno smanji referentnu kamatnu stopu uticala su kretanja u međunarodnom okruženju, pre svega usporavanje globalne trgovine i privrednog rasta i sve jasniji signali, a potom i mere ublažavanja monetarnih politika vodećih centralnih banaka. U skladu s očekivanjima, Sistem federalnih rezervi je snizio referentnu kamatnu stopu krajem jula, a Evropska centralna banka najavila nepromenjen ili pak niži nivo svojih ključnih kamatnih stopa bar do sredine 2020, uz novi program dugoročnog finansiranja od septembra. To doprinosi zadržavanju povoljnih globalnih finansijskih uslova duže nego što se prethodno očekivalo, što bi trebalo pozitivno da se odrazi na tokove kapitala prema zemljama u usponu. Ipak, opreznost u vođenju monetarne politike i dalje je potrebna, pre svega zbog globalnih trgovinskih tenzija, mogućih odstupanja donetih odluka monetarne politike vodećih centralnih banaka od očekivanja tržišta u narednom periodu, kao i od kretanja cena nafte i drugih primarnih proizvoda na svetskom tržištu – navode u NBS.


Magazin online "Teatar snova" ispratio Vidića: Kraj trofejne ere Junajteda uz oproštaj od kapitena - 7 May 2014 - Magazin - Vojvodina Net\n"Teatar snova" ispratio Vidića: Kraj trofejne ere Junajteda uz oproštaj od kapitena\nNemanja Vidić večno će pamtiti 6. maj, kao datum kad je napustio "Teatar snova" i klub sa kojim je upravo snove ostvario u bogatoj fudbalskoj karijeri. Posle odlaska Aleksa Fergusona, on je podigao i poslednji trofej kluba posle pobede nad Viganom od 2:0 za Komjuniti Šild na Vembliju, da bi se oprostio na kraju neslavne sezone pobedom od 3:1 protiv Hala.\nSer Bobi Čarlton mu je uručio poklone\nDo kraja prve nedelje februara bili su u dilemi navijači Mančester junajteda, ali i rukovodstvo i Nemanja Vidić oko njegovog statusa u klubu, posle čega je odjeknula vest - od kraja sezone više neće biti kapiten i igrač tima, pošto neće doći do produžetka ugovora.\nVidić ulazi umesto povređenog Fila Džonsa\nVeć na narednoj utakmici na Old Trafordu protiv Fulama, izveo je ekipu sa kapitenskom trakom, da bi odjeknula dobro poznata pesma u njegovu čast, koja najbolje opisuje borbenost i spremnost da pogine za loptu, zbog čega je često i krvav napuštao teren.\nRadost u finalu lige sampiona 2008. godine\nVrlo brzo je postao stub odbrane, u tandemu sa Ferdinandom bio je bedem od kog je sve počinjalo u igri, da bi sa klubom proslavio osvajanje čak 15 trofeja. O tome kakav je status stekao u klubu, svedoči i da je bio kapiten Junajteda na 1.000 meču Rajana Gigsa, sada predvodnika ekipe sa klupe.\nFerguson i Vidić sa nagradama za najboljeg menadžera i igrača u sezoni\nPut do snova vodio ga je od Užica i Slobode do Crvene zvezde, zatim i moskovskog Spartaka, da bi se u decembru 2005. prvi put rukovao sa Aleksom Fergusonom, čovekom čije je poverenje vrlo brzo dobio.\nU sezoni 2008/09 bio je vođa tima koji je došao do rekorda od 14 utakmica bez primljenog gola, navijači su ga proglasili za igrača godine ispred Kristijana Ronalda, prethodno dvostrukog laureata uzastopno. Tada je proglašen i za najboljeg fudbalera Premijer lige, što je ponovio 2011. godine.\nProslava titule sa navijacima na ulicama Mančestera\nEmocije su kod navijača proradile i kad su čuli da će Vidić otići, što se pojačalo i 1. aprila kada je postigao gol protiv Bajerna na Old Trafordu (1:1) u četvrtfinalu Lige šampiona. Došlo je i vreme i za emotivan oproštaj, pred Vidićev odlazak u Italiju gde će obući dres milanskog Intera, pa je poslednji put naš as čuo onu čuvenu, "On dolazi iz Srbije"...\nIde glavom gde drugi ne smeju nogom\nGigs: Hvala ti Nemanja, odlaziš sa najlepšim željama sa Old Traforda!\n"Samo bih hteo da iskažem veliku zahvalnost navijačima u ime igrača i štaba za podršku ove godine. Posebna zahvalnost je upućena Nemanji, koji sada odlazi, sa našim najlepšim željama da bude uspešan u godinama koje dolaze", rekao je Gigs, i osvrnuo se na neuspešnu sezonu posle odlaska Aleksa Fergusona i neuspešnog pokušaja Dejvida Mojesa da opravda njegovo poverenje.\n"Znamo da je ovo bila teška sezona, godinama je uspešnost bila naša odlika, podržavali ste nas uvek i neka i dalje bude tako, siguran sam da ćemo se vratiti na stare staze. Bodrite nas i dalje, videli ste male naznake budućnosti. Uvek smo igrali atraktivan fudbal i dobra vremena će se vratiti brže uz vas".\nPosle Gigsa, i Vidić održao emotivan govor: Najbolji deo života u Mančesteru\n"Toliko lepog vremena sam proveo ovde, teško je pričati pod utiskom emocija. Moje srce će uvek biti u Mančesteru. Proveo sam ovde toliko godina, bio deo sjajnih momenata i radio sa toliko sjajnih ljudi. Najvažnije što bih hteo je da zahvalim igračima i trenerima na svemu, a naročito navijačima, bili ste fantastični prema meni svih ovih godina", rekao je Vidić.\n"Ovo je verovatno najbolji deo mog života. Imam troje dece, osvojio sam mnogo trofeja i navijači su me voleli. Pokazali su klasu kada smo loše igrali ove sezone", istakao je srpski defanzivac koji veruje da je pred Gigsom blistava trenerska karijera.\n"Na Upravi je da odluči, ali je Rajan vrlo talentovan da bude dobar menadžer. Ako to ne uspe sada, onda bi u budućnosti sigurno trebalo da bude menadžer Junajteda", poručio je Vidić.\nEvra: Tužan sam zbog odlaska Vidića, zajedno smo prošli svašta\n"Bolno je izgubiti Vidića. Za mene je on jedan od najboljih defanzivnih igrača na svetu. Kada vidite da igrač kao on napušta klub, ne možete a da se ne osetite veoma tužno", rekao je Evra za britanske medije.\n"Kada govorite o Vidiću, to je kao da govorite o meni. U isto vreme smo došli u klub. Sećam se naše prve utakmice, kada smo bili rezervni igrači... bili smo tako loši. Sećam se da smo u svlačionici pričali kako treba da se vratimo u naše stare klubove, i pitali se šta tražimo u Junajtedu", rekao je Francuz.\n"Prošli smo kroz teške periode Vida i ja... ali smo zajedno osvojili i mnogo trofeja. Veoma sam tužan što ću ga izgubiti", dodao je Evra.\nFil Džons se divi Vidiću: Svaki dan učim od njega, mnogo mu dugujem\n"Od Vidića možete da učite svaki dan na treningu, čak iako ništa ne kaže, dovoljno je samo da ga gledate i učite. Toliko je svestran, od komunikacije, preko dodavanja, uklizavanja, do skok igre - ima toliko kvaliteta. Ima veliki uticaj na moju karijeru i mnogo mi je pomogao, mnogo mu dugujem i zahvalan sam mu za sve što je učinio", rekao je Džons.\nDidier Drogba: Najteže je bilo protiv Vidića, Ferdinanda i Karagera\nVolim da ocenjujem igrače sa kojima sam igrao više puta. Ako igram protiv nekog jednom, on može imati dobar ili loš dan, tako da je teško proceniti. Odbrambeni igrači koji su pružali dobru borbu i sa kojima je uvek bilo dobro nadmetanje su Nemanja Vidić, Rio Ferdinad i Džejmi Karager. Oni su bili dobri defanzivci, ali su pritom i igrali fer. Uvek sam morao da razmišljam nedelju dana pre meča kako da postignem gol, morao sam da mnogo vremena posvetim pripremi", rekao je napadač Galatasaraja.\nNemanja Vidić u dresu Mančester junajteda:\nDebitovao: U polufinalu Liga Kupa 2006. (25.1. 2006. godine) zamenio Ruda Van Nistelroja u pobedi protiv Blekburna (2:1), na Old Trafordu pred preko 60.000 gledalaca\nPremijer liga: 209\nFA Kup: 18\nLiga Kup: 11\nEvropske utakmice: 52\nPrijateljski mečevi: 8\nGolovi (21): 15 u Premijer ligi, 1 u Liga Kupu, 3 u Ligi šampiona, 2 u preostalim mečevima\nPremijer liga (5): 2007, 2008, 2009, 2011, 2013\nLiga Kup (3): 2006, 2009, 2010\nKomjuniti Šild: 2007, 2008, 2010, 2011, 2013\nLiga šampiona (1): 2008\nSvetsko klupsko prvenstvo (1): 2008


Završeni protesti Srba na administrativnoj liniji\nNa administrativnoj liniji Srbije sa Kosovom, u mestu Jarinje 50 km od Raške, Srbi su danas zapalili kontrolni punkt i nekoliko vozila UNMIK policije i Kosovske policijske službe.\nProtesti Srba na carinskim punktovima Brnjak i Jarinje završeni su nešto posle 13 sati, rekao je danas za Radio Slobodna Evropa predsednik Opštine Zubin Potok Slaviša Ristić. On je kazao da je do protesta došlo nakon što su Srbi iz Zubinog Potoka čuli da su na prelaz sa Srbijom došli albanski carinici što je izazvalo revolt lokalnog stanovništva.\n"Mi ne možemo da dozvolimo da nam se nameću institucije nepostojeće države i da plaćamo harač nekakvom nezavisnom Kosovu. To je nedopustivo", rekao je on. Prema njegovim rečima, tokom demonstracija su spaljeni carinski punktovi, ali se demonstranti nisu sukobili sa Kforom.\n"Kfor ima pravo da bude tu po Rezoluciji 1244 i mi nemamo ništa protiv Kfora. Ali, ako ponovo bude pokušaja nametanja nekakvih\ninstitucija lažne države, gradjani će sigurno ponovo reagovati", rekao je Ristić. On je apelovao na UNMIK i Kfor da zaštite kosovske Srbe od samovolje i pritisaka prištinskih vlasti i očuvaju mir na Kosovu.\nIncident se dogodio oko 11:30 kada je više stotina Srba demoliralo i zapalilo sve objekte koji su se našli na ovom administrativnom prelazu na severu Kosova. Izgoreli su objekti UNMIK carine, KPS-a i KASA banke, kao i desetak automobila KPS-a i UNMIK policije. Službenici ovih organizacija nisu se našli na meti demonstranata.\nPripadnici KPS, UNMIK policije i Kfora nisu intervenisali i ceo događaj posmatrali su sa strane. Na meti demonstranata našli su se i novinari koji su zadobili lakše ozlede.


Javno privatno partnerstvo i modaliteti integralnog upravljanja otpadom - Uniwab\nDana 09. oktobra 2014. je održan Okrugli sto na temu: ''Javno privatno partnerstvo i modaliteti integralnog upravljanja otpadom'' na Fakultetu Organizacionih Nauka, Univerziteta u Beogradu.\n„U interesu države je da što više koristi javno-privatno partnerstvo kao model finansiranja projekata u raznim oblastima i na republičkom i na lokalnom nivou, jer Srbija više ne može da se zadužuje“ – izjavila je ministarka Mihajlović.\nMinistarka je istakla da je glavni problem nedostatak informacija o važnosti javno-privatnog partnerstva kao modela finasiranja, da je u lokalnim samoupravama malo ljudi obučenih za takve poslove, a malo je inicijativa samih čelnika gradova i opština da uđu u posao sa privatnim sektorom koji rezultate daje na duži rok.\nPosle uvodnog predavanja Potpredsednice Vlade, o značaju javno privatnog partnerstva u Republici Srbiji sa posebnim osvrtom na zaštitu životne sredine i integralno upravljanje otpadom govorila je mr Radmila Šerović, načelnik Odeljenja za upravljanje otpadom, u Ministarstvu poljoprivrede i zaštite životne sredine.\nOkrugli sto je imao za cilj da ukaže na potrebu veće primene javno privatnog partnerstva u Republici Srbiji, sa posebnim akcentom na oblast zaštite životne sredine i integralnog upravljanja otpadom. Model javno privatnih partnerstava predstavlja jedan od glavnih pokretača projekata u EU, a u nekim zemljama i obavezu države. Imajući u vidu činjenicu da je 80% infrastrukturnih projekata u evropskim zemljama finansirano iz javno privatnih partnerstava, jasno je da i u Republici Srbiji treba informisati, edukovati i povezati privatnu i javnu stranu kroz model ovog partnerstva.\nTeme okruglog stola bile su:\nProblem integralnog upravljanja otpadom\nOrganizaciono – finansijski modaliteti za konačno zbrinjavanje otpada\nIskustva u integralnom upravljanju otpadom u regionu – primeri dobre prakse


POČELA ISKLJUČENJA SA VODOVODNE MREŽE\nZRENJANIN – U maju mesecu, uporedo sa aprilskim računima za usluge JKP „Vodovod i kanalizacija“, radnici ovog preduzeća su podelili i oko 2700 opomena korisnicima u gradu koji žive u objektima individualnog stanovanja. U pitanju su opomene pred prestanak pružanja komunalne usluge, odnosno pred isključenje sa vodovodne mreže.\nOvo je nastavak akcije podele opomena za neizmirena dugovanja koja je započeta u aprilu, kada je podeljeno više od 4000 opomena, kažu u JKP “Vodovod i kanalizacija”. Tom prilikom su podeljene opomene korisnicima u naseljenim mestima, u pitanju su opomene pred prestanak pružanja komunalne usluge, tj. isključenja sa vodovodne mreže, i korisnicima u gradu koji žive u objektima kolektivnog stanovanja, koji su dobili opomenu pred utuženje jer ne postoji mogućnost pojedinačnog isključenja sa mreže.\nKoristimo i ovu priliku da pozovemo korisnike da izmire svoje zaostale obaveze ili potpišu reprogram o otplati duga na rate i izbegnu na taj način dodatne troškove. Stav preduzeća ostaje isti, želimo da izbegnemo nepopularne mere kao što su isključenje sa mreže i predaju duga na izvršenje, ali moramo pre svega da zaštitimo interes preduzeća i one potrošače koji redovno izmiruju svoje obaveze, a takvi su većina, saopštavaju nadležni u “Vodovodu”.\nOd naplate izvršenih usluga zavisi funkcionisanje samog preduzeća, uredno vodosnabdevanje, kvalitetno održavanje vodovodne i kanalizacione mreže, ali i završetak i započinjanje brojnih projekata koji će poboljšati kvalitet usluge koju pružamo korisnicima.\nTagovi"Zrenjaninska objedinjena naplata" građani JKP Vodovod i kanalizacija račun tužba vodovod i kanalizacija zrenjanin\nPREKIDI U SNABDEVANJU GASOM\nU UTORAK BEZ STRUJE DVA SELA


Obama o neredima u Vašingtonu: Ovo je trenutak velike sramote za našu naciju! - Povezane vesti - Naslovi.net\n"Trampe, zaustavi ovo, svet nas gleda": Bajden pozvao predsednika da odmah izađe na TV i odbrani američku demokratiju\nNakon što su pristalice Donalda Trampa upale u američki Kongres u Vašingtonu, naciji se obratio i izabrani predsednik Džo Bajden. - Vi gledate i ja gledam šta se dešava. U ovom trenutku naša demokratija je napadnuta. Ovo je presedan. Ovo je napad… »\nIZABRANI predsednik SAD Džo Bajden rekao je da je upad demonstranata u Kapitol ,,haos" i da ,,to nije prava Amerika". Bajden zahteva od predsednika SAD Donalda Trampa da ,,odbrani Ustav" i zahteva da se prekine okupacija Kapitola! - Svet gleda. Ja sam… »\nPolitika pre 6 minutajoš 35 povezanih


I dalje velika ilegalna migracija iz Srbije, BiH i Ukrajine u EU - Društvo - Dnevni list Danas\nPočetna » Društvo » I dalje velika ilegalna migracija iz Srbije, BiH i Ukrajine u EU\n0Piše: Beta 19. decembra 2018. 16.56\nKomisija je istakla da je potrebno veće angažovanje kako bi se obezbedilo puno usklađivanje sa viznom politikom EU i navela da je Srbija ukinula bezvizni režim sa Iranom, ali da postoje bojazni oko drugih zemalja sa bezviznim pristupom Srbiji.\nSaradnja u readmisiji i povratku odvija se bez problema sa svim zemljama, ali ima prostora za unapređenje, posebno kod readmisije državljana trećih zemalja, naročito u Srbiji, ocenjuje se u izveštaju.\nZa Albaniju se kaže da je preduzela efikasne mere da odgovori na problem neregularne migracije, što je doprinelo smanjenju broja zahteva za azil za 32 odsto u prvoj polovini 2018. Kako se dodaje, taj posao treba da se nastavi i dalje unapređuje.\nKomisija je ocenila da će bolja saradnja Fronteksa i partnera sa Zapadnog Balkana doprineti boljem upravljanju neregularnom migracijom.\nKada je reč o borbi protiv organizovanog kriminala, uprkos preduzetim merama, potrebni su dodatni napori svih osam zemalja, a od Moldavije i Ukrajine traži se i hitna akcija u borbi protiv korupcije.\nIzveštaj Komisije odnosi se na Albaniju, Srbiju, BiH, Makedoniju i Crnu Goru, kao i zemlje Istočnog partnerstva – Gruziju, Moldaviju i Ukrajinu.\nbih, eu, evropska komisija, evropska unija, migracije, migranti, srbija, ukrajina, vizna liberalizacija, zapadni balkan


Vučić tvrdi da postoji potpuna sloboda medija u Srbiji - Sputnjik Srbija\n21:14 24 Januar 2021\nVučić tvrdi da postoji potpuna sloboda medija u Srbiji\n08:30 20.05.2015 (osveženo 16:19 05.10.2015) Preuzmite kraći link\nUpitan kako se oseća, odnosno da li se stidi toga što je bio ministar informisanja u vreme Slobodana Miloševića, Vučić je rekao da se oseća „nelagodno“ zbog Zakona o informisanju koji je tad predložio. "To je bio veoma glup zakon o informisanju“, ocenio je Vučić.\nPremijer Srbije Aleksandar Vučić ocenio je da u Srbiji postoji potpuna sloboda medija i da svaki medij ima pravo da iznosi kritike na njegov račun.\n„Postoji potpuna sloboda medija u Srbiji. Naravno da uvek može bolje i ja ću učiniti sve da to omogućim. Svako može mene da kritikuje kad hoće i u bilo kojoj medijskoj kući, nema nikakvih problema“, rekao je Vučić u emisiji „Global konversejšen“ na kanalu Juronjuz.\nUpitan kako bi uporedio stanje u medijima sad i u vreme kad je bio ministar informisanja, Vučić je rekao da je lako reći nešto protiv njega po tom pitanju, ali da u Srbiji postoji puna sloboda medija.\nNa konstataciju voditeljke da se u izveštaju o napretku Srbije izražava zabrinutost o slobodi izražavanja, kao i da je Srbija pala na svetskoj rang listi slobode medija za 13 mesta, Vučić je rekao da je Srbija usvojila tri medijska zakona koja su usklađena sa evropskim zakonodavstvom.\n„Uvek sam spreman da čujem sve njihove primedbe, sve vaše primedbe i da uspostavimo još bolje uslove za medije, toga se ne plašim uopšte“, rekao je Vučić.\nUpitan kako se oseća, odnosno da li se stidi toga što je bio ministar informisanja u vreme Slobodana Miloševića, Vučić je rekao da se oseća „nelagodno“ zbog Zakona o informisanju koji je tad predložio.\n„To je bio veoma glup zakon o informisanju i ja sam to priznao svom narodu“, rekao je Vučić.\nVučić je rekao i da je navodna njegova izjava „Za svakog ubijenog Srbina stotinu muslimana“ izvučena iz konteksta.\n„Imao sam mnogo glupih izjava, ali ta je apsolutno izvučena iz konteksta“, rekao je Vučić.\nzakon o informisanju, medijski zakoni, sloboda, mediji, Aleksandar Vučić, Srbija


OBRADOVIĆ: Ako Lažiraju Broj Umrlih Od Korone – šta Su Onda Tek Radili Na Lažnim Izborima?\nObradović o izborima i koroni\n„Na pitanje šta će biti dan posle bojkota konačno imamo odgovor – biće novi talas korona virusa“ – saopšteno je danas iz pokreta.\n„Samo u jednoj bolnici u Novom Pazaru obolelo je 60 zdravstvenih radnika. Oni nisu mogli postati zaraženi u jednom danu posle izbora. Očito je da je vlast krila rezultate testiranja i glumila da je sve u redu kako bi ovi zdravstveno nebezbedni izbori bili ipak održani. Vlast je sebi dozvolila i da lažira informacije ne samo o broju novozaraženih već i o broju umrlih, i sve to uz sramno ćutanje lekara iz Kriznog štaba. Ako su lažirali smrtnost od zaraze – šta su onda tek radili na lažnim izborima u nedelju?“ – izjavio je lider Dveri Boško Obradović.\nIzlaznos u Srbiji, prema njegovim rečima, nije bila veća od 42 odsto, a u Beogradu, Čačku i drugim većim gradovima, ne više od 35 odsto.\n„Sve preko toga su ubačeni birački listići u poslednjih nekoliko sati dok su biračka mesta bila potpuno prazna i kada je vlast shvatila da je bojkot uspeo. Takav slučaj je i u Čačku, gde je do 16 časova glasalo samo 27 odsto birača, da bi onda u poslednja četiri sata naprasno izašlo još 18 odsto birača, što je 4,5 odsto po satu“ – rekao je Obradović.\nOn je istakao da je ovolika izlaznost nemoguća ni na izborima kada svi učestvuju, a tek u bojkotu kompletne opozicije.\n„Ko je onda mogao da izađe i glasa u ovako velikom broju u poslednjim satima? Ovakav izborni kriminal i lažiranje izlaznosti ne bi bilo moguće bez lažne opozicije koja je učestvovala na izborima i čiji članovi biračkih odbora su dozvolili ovu izbornu krađu. Zauzvrat, dobili su od vlasti podršku da svi pređu cenzus i nađu se u lažnoj novoj gradskoj skupštini u Čačku“ – naveo je lider Dveri.\nObradović je rekao kako vlast progoni pravu, dok u isto vreme sarađuje sa lažnom opozicijom.\n„Preko 10 građana Čačka, među kojima i nekoliko bivših odbornika Srpskog porketa Dveri, dobili su prekršajne prijave zbog učešća na protestu protiv vlasti za vreme policijskog časa. Uz 15 prekršajnih prijava koje su članovi Dveri dobili nakon protesta ispred Narodne skupštine u Beogradu, kao i istrage koja se vodi protiv nas četvorice u Tužilaštvu, to vam jasno govori koga vlast doživljava kao najozbiljniju opoziciju i kako se obračunava sa nama“ – istakao je Obradović.\nOn je dodao da u nedemokratskom stanju u Srbiji, ni na jednom nivou države nema opozicije.\n„Jedino rešenje za ovu političku krizu su novi izbori na svim nivoima, ali po novim pravilima koja bi obezbedila da ti izbori budu slobodni i pošteni. To može omogućiti samo prelazna tehnička vlada koja bi oslobodila medije i sprečila funkcionersku kampanju vlasti, a onda za devet meseci pripremila prave demokratske izbore. I to je odgovor na pitanje šta posle bojkota – novi izbori na kojima će pasti vlast koja je žrtvovala zdravlje građana zarad održavanja nedemokratskih i protivustavnih izbora koji su označili kraj višestranačke demokratije u Srbiji“ – rekao je Obradović\nPrethodni tekstVUČIĆ: Moguć drugi talas korone\nSledeći tekstALARMANTAN SKOK ZARAŽENIH: 143 nova slučaja


pink.rs | Dodik: S papom u Vatikanu o ulozi Stepinca u stradanju Srba\nDodik: S papom u Vatikanu o ulozi Stepinca u stradanju Srba\n- Teme su aktuelna situacija u BiH, međusobni odnosi između Vatikana, kao držzave i BiH. Naravno, i odnosi Katoličke crkve i BiH, u tom kontekstu ćemo razgovarati o aktuelnim pitanjima položaja hrišćanske zajednice ovde u BiH, pa time i pravoslavne zajednice. Razgovaraćemo o nekim aktivnostima koje smo pokrenuli vezano za obeležavanje genocida u Jasenovcu - rekao je Dodik uoči posete Vatikanu.\nOn je naveo da će sa papom razgovarati i u vezi sa ulogom Stepinca, koga Hrvati žele da proglase za sveca, i da će s tim u vezi papi preneti već poznati stav da je Srtepinac bio zloglasnik ustaškog režima koji je blagoaslovio stradanje najmanje 500.000 Srba u Jasenovcu.\nOn je istako i da će tokom posete Vatikanu sa svim svojim sagovornicima razgovarati o činjenici da je urušen Dejtonski sporazum i da ima mnogo problema u funkcionisanju BiH.\nDodik: Važna podrška Irineja pred sastanak sa papom Franjom\nSRAMNO! U Evropskom parlamentu služena misa zločincu Alojziju Stepincu\nDodik o KiM: Srbija će reći svoju konačnu odluku o KiM\nZagreb i zvanično protiv izložbe u Jasenovcu\nDodik: Možemo preko noći uspostaviti kontrolu na granicama\nFrancuski predsednik sutra u poseti Vatikanu


Tanjug 22. aprila 2019. 16:44\nIndeks najlikvidnijih akcija, BELEX15, zaključen je u padu za 0,1 procenat na 748,34 poena, a BELEXlajn je stagnirao na nivou od 1.598,48 poena.\nNajtrgovanija akcija je bila Naftna industrija Srbije s prometom od 8,0 miliona dinara, po prosečnoj ceni od 740 dinara, za 0,8 odsto nižoj nego u petak.\nObična akcija Komercijalne banke zadržala se na nivou od 2.850 dinara, a ostvarila je trgovanje vredno 2,3 miliona dinara, dok je prioritetna akcija te bankarske kuće porasla za 0,9 posto na 1.200 dinara, uz zanemarljiv promet.\nAerodrom „Nikola Tesla“ je ojačao za 0,4 procenta na 837 dinara, uz realizaciju od 0,7 miliona dinara, a Energoprojekt holding je zabeležio rast cene od 1,2 odsto na 698 dinara, ali uz skromno trgovanje.\nStrani investitori su danas bili uglavnom neaktivni na Beogradskoj berzi, budući da su u ukupnom prometu na tržištu akcija imali udeo od samo 3,3 procenta, i to u kupovini 3,2 odsto, a u prodaji 3,4 posto.\nDve serije dinarskih obveznica Republike Srbije su istrgovane u ukupnom iznosu od 1,18 milijardi dinara, pri čemu je serija RSO17153, sa rokom dospeća u aprilu 2020. godine, ostvarila promet od 730,2 miliona dinara.


Loše mere bezbednosti radnici plaćaju životom | SecuritySEE.com\nNaslovna Sistemi bezbednosti Zaštita na radu Loše mere bezbednosti radnici plaćaju životom\nLoše mere bezbednosti radnici plaćaju životom\nNajčešći uzrok nesreća na radu je što se poslodavci, ali i zaposleni, često ne pridržavaju definisanih mera bezbednosti. Obeshrabruje podatak da se samo u Srbiji svake godine na radnom mestu povredi oko 20.000 radnika!\nIz tog razloga, Ministarstvo za rad, zapošljavanje, boračka i socijalna pitanja preporučilo je poslodavcima da tokom niskih temperatura organizuju rad na otvorenom na način da se izbegnu teški fizički poslovi, kako bi se sprečile neželjene posledice i sačuvalo zdravlje radnika.\nPoslodavac ne može uticati na spoljašnje faktore kao što su temperatura i vlažnost vazduha, ali primenom adekvatnih mera bezbednosti na radu rizik se svodi na najmanju moguću meru.\nSvi poslodavci dužni su da implementiraju Zakon o bezbednosti i zdravlju na radu tj. da obezbede zaposlenom radno mesto i radno okruženje u kojem su sprovedene sve mere i aktivnosti bezbednosti.\nKada se zaposlenima obezbedi adekvatna obuka, i pruže im se jasna uputstva, informacije i saveti, dobici su višestruki:\nSmanjuju se povrede i bolesti, ali i odusustva sa radnog mesta;\nRedukuju se finansijski troškovi koji su u vezi sa nesrećama na radu;\nRazvija se pozitivna atmosfera zdravlja i sigurnosti, zbog čega su i zaposleni motivisaniji za rad.\nPreventivne mere su veoma raznolike, od organizacionih, tehničkih sve do tehnoloških i zdravstvenih. Praksa bi trebalo da podrazumeva čestu zamenu zaposlenih u obavljanju poslova, česte pauze i naravno, odgovarajuće obezbeđivanje prostora.\nInspektorat za rad deluje preventivno i savetodavno naročito kod poslodavaca podizanjem svesti o značaju primena mera bezbednosti na radu.\nPrethodni članakRazmišljate da angažujete firmu za fizičko obezbeđenje? Ovo je 5 razloga zbog kojih to treba i da uradite\nSledeći članakKako je govor tela odao lopove u kazinu?


Vučić: 'Strahovito ubedljiva' pobeda SNS-a\nPredsednik Srbije Aleksandar Vučić se obraća nakon prvih preliminarnih rezultata parlamentarnih izbora u Srbiji\nPredsednik Srbije i Srpske napredne stranke Aleksandar Vučić kazao je da je stranka pobedila "strahovito ubedljivo", nakon što prvi preliminarni podaci CeSID-a pokazuju da su osvojili preko 60 odsto glasova na parlamentarnim izborima u Srbiji 21. juna.\n"Večeras smo dobili ogromno poverenje naroda, najveće ikada u Srbiji, u uslovima kada je malo ko verovao i dobili smo veliko upozorenje naroda da moramo da budemo još odgovorniji i da napravimo najbolje moguće rezultate", rekao je predsednik Srpske napredsne stranke i Srbije Aleksandar Vučić, u prvom obraćanju nakon objavljivanja prvih preliminarnih rezultata parlamentarnih izbora.\nPratite BLOG O IZBORIMA U SRBIJI\nVučić je objavio da je stranka dobila više od dva miliona glasova.\n"Pobedili smo strahovito ubedljivo. Dobili smo više od dva miliona glasova na nešto manje od 3,3 miliona izašlih građana", rekao je Vučić.\nKada stignu glasovi birača sa Kosova i iz inostranstva, Vučić je rekao da očekuju da SNS osvoji preko 64 posto.\nNa pitanje ko će da uđe u Skupštinu Srbije i da li je ovo sastav parlamenta kakav je želeo, Vučić je rekao da o tome odlučuje narod.\nNova Vlada Srbije biće formirana u ustavnom i zakonskom roku, izjavio je Vučić na pitanje kada će biti formirana nova vlada. On je rekao da će se sastojati od stranaka koje su prešle cenzus i od onih koje nisu.\nU nedelju, 21. juna u Srbiji su održani izbori na svim nivoima.


Hoti: Optužuje vlast u Srbiji da se igra pitanjem nestalih | Kosova.info\nDom|Dijalog|Hoti: Optužuje vlast u Srbiji da se igra pitanjem nestalih\nŠef delegacije za razgovore sa Srbijom o pitanju nestalih lica Andin Hoti izjavio je da Evropska unija mora da garantuje da će pitanje nestalih dobiti epilog pre konačnog dogovora dve zemlje. On je naveo da se Srbija ovim pitanjem igra tako što ne daje tačne podatke o više od 1.600 nestalih osoba.\nPre početka iskopavanja na lokacijama za koje se sumnja da imaju masovne grobnice u Srbiji, Hoti je rekao da bi trebalo dostaviti satelitske snimke. Predsednik Vladine komisije za nestale ocenjuje da ne bi trebalo da se ponovi ono što se desilo u Rudnici i Kiževaku u Srbiji.\n“Nažalost, do sada je obavljeno 2700 iskopavanja, a 1600 ljudi se vodi kao nestalo. To znači da je veliki izazov koji imamo nedostatak tačnih informacija. Nedostatak odgovarajućih informacija o tome gdje se ove nestale osobe mogu nalaziti. Ne govorim samo o masovnim ili pojedinačnim grobljima, već io podacima drugih ljudi koji nisu nužno poginuli u ratu, bili su živi odvedeni. Imamo mnogo dokaza da su mnogi ljudi živi odvedeni sa Kosova i njihova sudbina se više ne zna, šta se do sada dešavalo”, izjavio je Hoti.\nAndin Hoti, koji traži i podatke o svom ocu Ukšin Hotiju, kaže da nema normalizacije odnosa bez suočavanja Srbije sa prošlošću. Prema njegovim rečima, jedina adresa za ove zločine je Beograd, jer su mnogi lideri tokom rata i dalje na pozicijama.\n„Nedostatak tačnih informacija je rezultat igre Srbije da se i posle 22 godine u političkoj formi pozabavi pitanjem nestalih lica. I dalje se poigravaju s tim pitanjem, još uvijek ne serviraju tačne podatke o zločinima koje su počinili, ali pokušavaju da nam daju informacije putem nekih lažnih dokumenata, ponekad i manipulisanih, što naravno ne rezultira beznalaznim. Srbija ni danas nije spremna da sarađuje sa nama i suoči se sa prošlošću“, dodao je on.\nHoti ističe da je u protekloj godini bilo više od 100 sastanaka sa međunarodnim predstavnicima na kojima se radilo o pitanju nestalih osoba. Na svim tim sastancima obećao je da će tražiti rasvetljavanje sudbine nestalih i otvaranje sve ratne dokumentacije koju Srbija poseduje.\n„Potreban nam je veći pritisak i veća saradnja međunarodne zajednice. Zato što nemamo priliku i pritisak za pritisak na Srbiju. Znamo ovo, međunarodni faktor, EU, SAD, Velika Britanija su prijatelji Kosova da se više fokusiraju i uslovno pojačavaju pritisak na Srbiju, kako bi ovo pitanje dobilo epilog”, rekao je on. tej.\nU posebnom sporazumu o nestalim licima on dodaje da Kosovo ne može biti strana.\n“Pored zahtjeva za dokumentacijom i njihovom arhivom, imamo i zahtjev Briselu i Evropskoj uniji da nam budu garanti. Mi smo to pokušali, ima 22 godine, ima 16 godina bilateralnih susreta sa Srbijom i dokazali smo da je još 1600 nestalih i vidimo rezultat. Zato zahtevamo i veoma je potrebno da Brisel bude garant naših susreta sa Srbijom. Brisel nam mora garantovati da pitanje nestalih prije konačnog sporazuma mora dobiti epilog.\nDalje, pitanje 300 neidentifikovanih posmrtnih ostataka koje se dogodilo u prištinskoj mrtvačnici, kaže da bi trebalo da se okonča ove godine.\nŠef kosovske delegacije za razgovore o nestalima Andin Hoti kaže da se u Štavalu u Srbiji očekuje početak iskopavanja i da imaju informacije o mnogim drugim masovnim grobnicama.\nTokom protekle godine, posmrtni ostaci samo 25 ljudi predati su članovima porodica na sahranu. U Kiževku u Srbiji identifikovani su posmrtni ostaci devet osoba, sedam mladih žena i dva okupljanja.\nRama: Nismo podijelili pozicije sa PDK-om


Stefanoviću ekipna bronza na Svetskom kupu u Osijeku - KRAGUJEVAČKI SPORT\nStefanoviću ekipna bronza na Svetskom kupu u Osijeku\nSa Svetskog kupa u Osijeku srpski strelci vraćaju se sa tri osvojene medalje. Damir Mikec je osvojio srebro vazdušnim pištoljem, baš kao i muška ekipa istim oružjem, dok se muška posada puškom, predvođena vedetom kragujevačkog Čika Mate Milutinom Stefanovićem, domogla bronzanog odličja.\nSrpska posada vazdušnom puškom, koju su pored Stefanovića činili još i Lazar Kovačević i Milenko Sebić, zauzela je visoko četvrto mesto u drugoj fazi kvalifikacija, čime je stekla pravo da se u duelu sa selekcijom Indije bori za bronzanu medalju.\nU jednom vrlo neizvesnom i rezultatski izjednačenom meču odluka je pala u poslednjoj seriji, u kojoj su naši strelci pokazali veću dozu mirnoće i preciznosti, tako da su na kraju trijumfovali rezultatom 16:14.\nInače, ova ista posada (Stefanović, Kovačević, Sebić) se pre tačno mesec dana upravo u Osijeku okitila evropskim srebrom, pa ova bronza sa Svetskog kupa predstavlja samo nastavak niza uspešnih rezultata za trio srpskih strelaca.\nPored ekipnog nadmetanja puškom, Stefanović se okušao u još tri discipline na ovom takmičenju, ali bez previše uspeha. U pojedinačnoj konkurenciji puškom zauzeo je 28. mesto, u trostavu je bio tek 33, dok u takmičenju mikseva, gde je nastupio u tandemu sa Andreom Arsović, nije uspeo da izbori plasman među osam najboljih parova (11. mesto).\nSjajan nastup na ovom takmičenju imala je i mlada uzdanica Čika Mate Teodora Vukojević. Ona je zajedno sa Andreom Arsović i Sanjom Vukašinović zauzela visoko peto mesto u ekipnom nadmetanju puškom kod dama, pri čemu ih je samo 0,7 krugova delilo od četvrtog mesta i borbe za bronzu.\nU pojedinačnom nadmetanju puškom Vukojevićeva se našla na sasvim solidnoj 16. poziciji, dok je još bolji plasman ostvarila u trostavu, gde je u konkurenciji znatno iskusnijih takmičarki zauzela 10. mesto, a finale joj je izmaklo za svega dva kruga.\nVeteran Stevan Pletikosić oprobao se u trostavu, ali bez značajnijeg uspeha (30. mesto), dok je u istoj disciplini, doduše van konkurencije, gađao i mladi Marko Ivanović.\nIako Svetski kup traje do 2. jula, srpski strelci su još juče završili učešće na ovom takmičenju. Naše reprezentativce sada očekuje završni deo priprema za predstojeće Olimpijske igre u Tokiju, na kojima će od kragujevačkih strelaca učestvovati samo Milutin Stefanović.\nPrevious Stefanović na spisku putnika za Tokio\nNext Teodora Vukojević neprikosnovena u konkurenciji juniorki


Eurobasket 2015: Gasol izrešetao Francuze i odveo Španiju u finale – Fokus.ba\nEurobasket 2015: Gasol izrešetao Francuze i odveo Španiju u finale\nKošarkaška reprezentacija Španije prvi je finalista Eurobasketa 2015, pošto je večeras u Lilu savladala domaću Francusku, nakon produžetka rezultatom 80:75 (17:20, 15:13, 16:23, 18:10, 14:9), javlja Anadolu Agency (AA).\nNakon velike borbe utakmica je završena rezultatom 66:66, pa se otišlo u produžetak. U dodatnih pet minuta bolji su bili Španci, koji su tako skinuli Francuze sa trona, ali i revanširali im se za poraz u polufinalu prošlog Eurobasketa u Sloveniji.\nBriljantan je bio Pau Gasol koji je ubacio 40 poena uz 11 skokova. Osim njega, dvocifren kod Španaca bio je samo još Sergio Rodriguez sa 15 koševa. U poraženom sastavu Nicolas Batum i Nando De Colo sa po 14 poena.\nProtivnika u borbi za evropski tron Španija će saznati u petak, kada se sa početkom u 21 sat, u drugom polufinalu sastaju Srbija i Litvanija.


Saradnjom protiv krize | Palelive.com\nPočetna Novosti Aktuelnosti Saradnjom protiv krize\nSaradnjom protiv krize\nPolitička i ekonomska situacija u BiH je nepovoljna, zbog čega postoji potreba da institucije i političari na svim nivoima više razgovaraju i kreiraju pozitivniju atmosferu. Ovo je juče poslije razgovora sa rukovodstvom Predstavničkog doma Parlamenta BiH i Parlamenta FBiH na Jahorini rekao predsjednik Narodne skupštine RS Igor Radojičić. Parlamentarci su pozvali Savjet ministara BiH, vlade RS i FBiH da koordiniraju u mjerama za ublažavanje ekonomske krize, kao i da parlamentima upute razrađene akcione planove evropskih integracija.\n– Treba više da utičemo da među građanima u BiH vlada pozitivnija i atmosfera povjerenja u domaće institucije i ono što nam budućnost donosi. Kao parlamentarci, svjesni smo dijela naše odgovornosti i spremni da radimo na rješavanju zajedničkih pitanja – rekao je Radojičić.\nOn je potvrdio da se razgovaralo i o ustavnim promjenama, te da je pozdravljena rasprava u Parlamentu o amandmanu koji se tiče Brčko distrikta, uz ocjenu da je rasprava u institucijama BiH put za bilo kakve ustavne promjene.\nS obzirom na to da u Parlamentu već traju razgovori o korekciji Poslovnika, na jučerašnjem sastanku je predloženo da se u onom dijelu u kojem se budu korigovale procedure za ubrzano donošenje evropskog zakonodavstva u rad uključe i predstavnici entitetskih parlamenata.\nRadojičić je najavio da će Kolegijum NSRS uskoro posjetiti Parlament FBiH i razgovarati o harmonizaciji zakonskih rješenja.\nPredsjedavajući Predstavničkog doma Parlamenta BiH Beriz Belkić istakao je da su učesnici sastanka “svjesni situacije i odgovornosti koje nose”, te da su donesenim zaključcima i inicirali određene aktivnosti.\nPredsjedavajući Predstavničkog doma Parlamenta FBiH Safet Softić ocijenio je “da je važno i potrebno da vlasti na tri nivoa pripreme zajednički odgovor na globalnu ekonomsku krizu, koja se već osjeća i u BiH”.\nPredstavnički dom Parlamenta BiH biće uskoro domaćin zajedničkog sastanka predsjednika skupštinskih radnih tijela na sva tri nivoa, kako bi se ostvarila bliža komunikacija o brojnim pitanjima.\n– Dogovoreno je i da se inicira formiranje mješovite radne grupe koja bi se bavila zajedničkim aplikacijama prema evropskim fondovima, po projektima koji su od zajedničkog interesa – rekao je Radojičić.\nPrethodni članakLasica i Vuković novi funkcioneri\nNaredni članakRoma danas dočekuje Podrinje (video i foto)


Haradinaj podržao zahtjev za otvaranje kancelarije za vezu Kosova i BiH\nFoto: Tanjug/AP arhiva | Haradinaj podržao zahtjev za otvaranje kancelarije za vezu Kosova i BiH\nBeta 12.07.2019 21:35\nPRIŠTINA – Kosovski premijer Ramuš Haradinaj podržao je inicijativu bošnjačke koalicije "Vakat" na Kosovu da se u Prištini otvori kancelarija za saradnju i vezu Kosova i BiH.\nKoalicija "Vakat" je taj zahtev iznijela Haradinaju tokom sastanka povodom godišnjice zločina u Srebrenici.\nPortparolka Haradinaja, Donjeta Gaši, potvrdila je za Radio Slobodna Evropa (RSE) da je on izrazio podršku zahtjevu bošnjačke zajednice, i zatražio da se zahtjev razmotri i sprovede.\nPoslanica Skupštine Kosova iz koalicije "Vakat", Duda Balje koja je s drugim predstavnicima koalicije "Vakat" bila na sastanku kod premijera, rekla je za RSE da je plan da se formira kancelarija kojoj će državljani BiH i Kosova moći da se obrate u slučaju bilo kakvih potreba ili problema, kao što je sloboda kretanja i slično.\n"Ovo nije zamišljeno po sistemu ambasade, već po sistemu komunikacije, i vlasti BIH nemaju nikakvu obavezu da se s tim slože. Bitno je da je mi otvorimo i potegnućemo tu inicijativu. Naravno da ćemo komunicirati s njima, bez obzira što znamo da tamo ne odlučuju Bošnjaci, i da ovo neće svima biti po volji. Ista takva kancelarija (kosovska) može da se otvori i u Sarajevu, ukoliko za to postoji interesovanje BiH", kazala je ona.\nZahtev bošnjačkih poslanika će i formalno biti upućen kosovskom ministru spoljnih poslova, Bedžetu Pacoliju.\nBiH nije priznala nezavisnost Kosova i za putovanja postoji vizni režim.\nPredsjedavajući Predsjedništva BiH Milorad Dodik je na Samitu Procesa saradnje Jugoistočne Evrope na Jahorini rekao da "ne vidi razloga da BiH ne prihvati ono što je prihvatila Srbija u odnosima sa Kosovom".\nGrađani Kosova i Srbije mogu nesmetano da putuju u oba smjera.\nRamuš Haradinaj Kosovo BiH\nMuškarac koji je prijetio eksplozijom u Siriji predao se policiji\nHaradinajev brat: Ubijao sam Srbe, Specijalni sud zna to\nÐurić: Kurti je bezbednosna pretnja stabilnosti u regionu\nMuškarac se zatvorio u kuću u Sinju, prijeti eksplozijom\nCrna Gora kupuje američka lako oklopna vozila\nMajka priznala krivicu za maksimum kazne - osam godina zatvora